ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 230 

1 Μαρτίου 2000 


ΑΠΟΦΑΣΕΙΣ 

Αριθ. 416 

Έγκριση οργανισμού εσωτερικής Υπηρεσίας της Δημοτι¬ 
κής Επιχείρησης Ύδρευσης - Αποχέτευσης Φιλιππιά- 
δας (ΔΕΥΑΦ) Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Την αριθ. 3755/7.7.1999 απόφασή μας «περί σύστα¬ 
σης ενιαίας Δημοτικής επιχείρησης Ύδρευσης - Αποχέ¬ 
τευσης Φιλ/δας (ΔΕΥΑΦ), η οποία εκδόθηκε ύστερα από 
την αριθ. 150/99 απόφαση του Δημοτικού Συμβουλίου Φι- 
λιππιάδας, και η οποία δημοσιεύθηκε στο αριθ. 1528/ 
27.2.1999 ΦΕΚ, τεύχος Β'. 

2. Τις διατάξεις του άρθρου 7 του Ν. 1069/80 «περί κι¬ 
νήτρων για την ίδρυση επιχείρησης Ύδρευσης και Απο¬ 
χέτευσης» (ΦΕΚ Α 191/80). 

3. Τις διατάξεις του άρθρου 6 παρ. 14 του Ν. 2307/95 
(ΦΕΚ ΑΊ13/1995). 

4. Τις διατάξεις του άρθρου 278 του Π.Δ. 410/95 
(Δ.Κ.Κ.), (ΦΕΚΑ'231/1995). 

5. Την αριθ. 2/99 απόφαση του Διοικητικού Συμβουλίου 
της ΔΕΥΑΦ, με την οποία ψηφίστηκε ο οργανισμός Εσω¬ 
τερικής Υπηρεσίας της. 

6. Την αριθ. 15/2000 απόφαση του Δημοτικού Συμβου¬ 
λίου Φιλιππιάδας με την οποία εγκρίνει την αριθ. 2/99 από¬ 
φαση του Δ.Σ. της ΑΔΕΦ. 

7. Την αριθ. 35275/31.12.1998 απόφασή μας «περί ανά¬ 
θεσης άσκησης αρμοδιοτήτων στο Γενικό Δ/ντή της Περι¬ 
φέρειας, αποφασίζουμε: 

Εγκρίνεται η αριθ. 2/99 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης Φιλιππιάδας (ΔΕΥΑΦ), με την οποία ψηφίζεται ο 
οργανισμός Εσωτερικής Υπηρεσίας (ΟΕΥ) αυτής ως κα¬ 
τωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΗΣ ΔΗΜΟΤΙ¬ 
ΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟΧΕΤΕΥΣΗΣ 
ΦΙΛΙΠΠΙΑΔΑΣ (Δ.Ε.Υ.Α.Φ.) 

Άρθρο Ιο: 

ΑΝΤΙΚΕΙΜΕΝΟ ΟΡΓΑΝΙΣΜΟΥ: 

Ο Οργανισμός Εσωτερικής Υπηρεσίας (ΟΕΥ) της Δημο¬ 


τικής Επιχείρησης Ύδρευσης-Αποχέτευσης Φιλιππιάδας 
(ΔΕΥΑΦ) , ρυθμίζει τα ζητήματα που αφορούν την οργά¬ 
νωση, τη σύνθεση, τις αρμοδιότητες και τη λειτουργία 
των υπηρεσιών της, τον αριθμό των οργανικών θέσεων 
(τακτικών) θέσεων του προσωπικού κατά υπηρεσία, την 
τοποθέτηση στις θέσεις σύμφωνα με τις ειδικότητες και 
ανάλογα με τις ανάγκες της υπηρεσίας, τον τρόπο πρό¬ 
σληψης και απόλυσης , τις αποδοχές, την πειθαρχική ευ¬ 
θύνη και γενικά κάθε θέμα που έχει σχέση με την υπηρε¬ 
σιακή κατάσταση και τα δικαιώματα του απασχολούμε¬ 
νου προσωπικού και τις υποχρεώσεις της ΔΕΥΑΦ προς το 
προσωπικό, από την πρόσληψή του, αποδέχεται τον ΟΕΥ 
σαν εργασιακή σύμβαση. 

Άρθρο 2ο: 

ΤΑΚΤΙΚΟ ΚΑΙ ΕΚΤΑΚΤΟ ΠΡΟΣΩΠΙΚΟ: 

Το απασχολούμενο προσωπικό διακρίνεται σε τακτικό 
και έκτακτο. 

1. Η εργασιακή σχέση που συνδέει το απασχολούμενο 
προσωπικό με τη ΔΕΥΑΦ είναι σχέση εργασίας ιδιωτικού 
δικαίου αορίστου χρόνου για το τακτικό προσωπικό και 
ορισμένου χρόνου για το έκτακτο. 

2. α) Τακτικό είναι το προσωπικό που κατέχει οργανικές 
θέσεις προβλεπόμενες από τον ΟΕΥ και η όλη υπηρεσια¬ 
κή εργασιακή σχέση και κατάστασή του ρυθμίζεται απο¬ 
κλειστικά από τον ΟΕΥ. 

β) Στις προβλεπόμενες οργανικές θέσεις δεν μπορεί να 
διοριστεί κανένα πρόσωπο, αν δεν έχει τα απαιτούμενα 
για κάθε θέση τυπικά και ουσιαστικά προσόντα. 

γ) Πριν γίνει τακτικός κάθε προσλαμβανόμενος για κά¬ 
λυψη προβλεπόμενης οργανικής θέσης, περνάει στάδιο 
δοκιμασίας. 

Στο δοκιμαστικό χρονικό διάστημα θεωρείται δόκιμος 
και η εργασιακή του σχέση διέπεται από τον ΟΕΥ. 

3. α) Έκτακτο είναι το προσωπικό που προσλαμβάνεται 
με σύμβαση ορισμένου χρόνου, για την παροχή υπηρε¬ 
σιών ή για την αντιμετώπιση εκτάκτων αναγκών. 

β) Η πρόσληψη εκτάκτου προσωπικού, ο χρόνος απα¬ 
σχόλησής του, η απαραίτητη ειδικότητά του και το ύψος 
των αποδοχώντου γίνεται με απόφαση του Προέδρου του 
Διοικητικού Συμβουλίου, ύστερα από εισήγηση του Διευ¬ 
θυντή. 

Στην απόφαση πρέπει να αιτιολογείται η ανάγκη που 
επιβάλλει την πρόσληψη εκτάκτου προσωπικού. 

γ)Οι αποδοχές του εκτάκτου προσωπικού καθορίζονται 
με τη σύμβαση εργασίας και δεν μπορεί να είναι κατώτε¬ 
ρες από εκείνες που κάθε φορά προβλέπονται από το νό¬ 
μο και τις ισχύουσες συλλογικές ή κλαδικές συμβάσεις 
εργασίας για κάθε ειδικότητα. 

δ) Η σύμβαση εργασίας του εκτάκτου προσωπικού ορί¬ 
ζει και την ημερομηνία λήξης της. Σε περίπτωση που προ¬ 
σλαμβάνεται έκτακτο προσωπικό για την κατασκευή ή 
εξυπηρέτηση ορισμένου έργου, η εργασιακή σύμβαση εί¬ 
ναι ορισμένου χρόνου και λήγει αυτοδίκαια με την περά- 
τωσητου έργου. 

Άρθρο 3ο: 

ΟΡΓΑΝΙΚΕΣ ΘΕΣΕΙΣ: 

1. Ο αριθμός των θέσεων του τακτικού προσωπικού κα¬ 
θορίζεται στα παρακάτω άρθρα του ΟΕΥ με βάση τις ανά¬ 
γκες σε προσωπικό. 

2. Ο αριθμός των οργανικών θέσεων μπορεί να τροπο¬ 
ποιείται με απόφαση του Διοικητικού Συμβουλίου, που 
πρέπει να εγκριθεί όπως και κάθε άλλη τροποποίηση του 
ΟΕΥ. 

3. Σε περίπτωση μείωσης του αριθμού των οργανικών 
θέσεων το τακτικό προσωπικό που περισσεύει δεν απο¬ 
λύεται, αλλά παραμένει σαν υπεράριθμο και τοποθετείται 
ανάλογα με τα προσόντα και την ειδικότητά του. 

Άρθρο 4ο: 

ΑΝΑΘΕΣΗ ΚΑΘΗΚΟΝΤΩΝ 

Με απόφαση του Δ.Σ. της ΔΕΥΑΦ ανατίθενται καθήκο¬ 
ντα Διευθυντή και Προϊσταμένου των Υπηρεσιών. 

Η παραπάνω ανάθεση καθηκόντων πρέπει να γίνεται με 
την πλειοψηφία των 2/3 των μελών του Δ.Σ. 

Επίσης για την αντικατάσταση των πιο πάνω απαιτείται 
η ύπαρξη σοβαρών λόγων που να δικαιολογούνται πλή¬ 
ρως και μετά από απόφαση των 2/3 των μελών του Δ.Σ. 

Η ανάθεση των καθηκόντων του υπολοίπου προσωπι¬ 
κού γίνεται από των Διευθυντή Υπηρεσιών. 

Η παραπάνω ανάθεση καθηκόντων δεν μεταβάλλει την 
υπηρεσιακή κατάσταση του μισθωτού, ο οποίος διατηρεί 
το μισθολογικό του κλιμάκιο και από την οργανική θέση 
της κατηγορίας και ειδικότητάς του. 

Οι μισθωτοί στους οποίους έχουν ανατεθεί καθήκοντα 
προϊσταμένου δικαιούνται καθόλη τη χρονική διάρκεια 
άσκησης των καθηκόντων αυτών, όλων των προβλεπομέ- 
νων ειδικών επιδομάτων, που η χορήγησή τους διακόπτε¬ 
ται με την ανάκληση της απόφασης με την οποία τους 
ανατέθηκαν καθήκοντα προϊσταμένου. 

Άρθρο 5ο: 

ΕΡΜΗΝΕΙΑ - ΜΕΤΑΒΟΛΗ Ο.Ε.Υ. 

Οι διατάξεις του ΟΕΥ συμπληρώνονται και ερμηνεύο¬ 
νται με απόφαση του Διοικητικού Συμβουλίου. Οι αρμο¬ 
διότητες των επί μέρους διοικητικών ενοτήτωντου Οργα¬ 
νογράμματος της Επιχείρησης θεωρούνται ενδεικτικές 
και όχι αποκλειστικές του περιεχομένουη εργασίας και 
επομένως μπορεί να ανατίθενται από τον Διευθυντή στο 
προσωπικό κάθε ενότητας καθήκοντα που δεν αναφέρο- 
νται με συγκεκριμένο τρόπο, στην αντίστοιχη περιγραφή 
του περιεχομένου εργασίας της αλλά εντάσσονται στο 
ουσιαστικό περιεχόμενό της. 

Σε περίπτωση που η ΔΕΥΑΦ αναλάβει και άλλες δρα¬ 
στηριότητες, σύμφωνα με τις δυνατότητες που δίνονται 
από τη Νομοθεσία, πέρα απ’ αυτές που αναφέρονται στον 


παρόντα ΟΕΥ, το Διοικητικό Συμβούλιο συμπληρώνει ή 
και τροποποιεί τον ΟΕΥ, με τις απαραίτητες διοικητικές 
ενότητες και τις αντίστοιχες περιγραφές αρμοδιοτήτων 
τους. Επίσης, μπορεί να μεταβάλλει τον ανώτατο αριθμό 
προσωπικού της. 

Η θέσπιση, από τον ΟΕΥ, συγκεκριμένων γραφείων / 
συνεργείων ως υποδιαιρέσεων εντός τμήματος, δεν υπο¬ 
χρεώνει τη ΔΕΥΑΦ να στελεχώσει με διαφορετικά άτομα 
τις υποδιαιρέσεις αυτές. Εξάλλου, εάν αυτό κριθεί σκόπι¬ 
μο, είναι δυνατή η παραπέρα κατάτμηση ενός τμήματος 
σε περισσότερα, από τ’ αναφερόμενα στον παρόντα ΟΕΥ, 
γραφεία / συνεργεία. 


Άρθρο 6ο: 

ΟΡΓΑΝΩΣΗ - ΣΥΝΘΕΣΗ ΥΠΗΡΕΣΙΩΝ 
Τα διαδοχικά διοικητικά επίπεδα της οργανωτικής διάρ¬ 
θρωσης της ΔΕΥΑΦ είναι: 

-Διεύθυνση. 

- Υπηρεσία. 

-Τμήμα. 

- Γ ραφείο / Συνεργείο. 

Οι αντίστοιχοι επικεφαλής των παραπάνω διοικητικών 
ενοτήτων ονομάζονται: 

-Διευθυντής. 

- Προϊστάμενος. 

- Υπεύθυνος Τμήματος. 

- Υπεύθυνος Γ ραφείου ή Εργοδηγός Συνεργείου. 

Η βασική λειτουργική μονάδα είναι το τμήμα, η λειτουρ¬ 
γία του οποίου είναι ενιαία. Για την υλοποίηση των καθη¬ 
κόντων του, συστήνει στο εσωτερικό του γραφεία ή συ¬ 
νεργεία. 

Οι διοικητικές ενότητες που υπάγονται άμεσα στη Διεύ¬ 
θυνση είναι: 

α) Τεχνική Υπηρεσία, 
β) Διοικητική και Οικονομική Υπηρεσία, 
γ) Τμήμα Μηχανοργάνωσης, 
δ) Γραμματεία Διοίκησης. 

Στη Διεύθυνση επίσης υπάγονται οι Σύμβουλοι (Νομι¬ 
κός και τυχόν άλλοι). 

ΔΙΕΥΘΥΝΣΗ (1) ΔΙΕΥΘΥΝΤΗΣ: ΠΤΥΧΙΟΥΧΟΣ 

ΤΜΗΜΑΤΟΣ ΟΙΚΟΝΟΜΙΚΩΝ 
ΣΧΟΛΩΝ ΑΕΙ 

1. ΤΕΧΝΙΚΗ ΥΠΗΡΕΣΙΑ (1) ΠΡΟΪΣΤΑΜΕΝΟΣ: ΜΗΧΑ 

ΝΟΛΟΓΟΣ ΜΗΧΑΝΙΚΟΣ Η’ΤΕ 
ΧΝΟΛΟΓΟΣ ΜΗΧΑΝΟΛΟΓΟΣ 
ΜΗΧΑΝΙΚΟΣ 


Α. ΤΜΗΜΑ ΥΔΡΕΥΣΗΣ 
Α. Γ ραφείο επίβλεψης 
νέων έργων και μελετών 


Β. Γ ραφείο Αυτεπιστασίας και 

Προμηθειών 

Γ. Σχεδιαστήριο - Αρχείο 


(1) Τεχνολόγος Πολιτικός Μηχανικός ή Τεχνο 
λόγος Μηχανολόγος Μηχανικός (ΤΕΙ) 


(3) Τεχνίτες Οικοδόμοι 

(1) Σχεδιαστής/ρία Δημόσιας ή Ιδιωτικής Σχο¬ 
λής 

Δ. Γ ραφείο Λειτουργίας των Δικτύων 

με συνεργεία (5) Υδραυλικοί Τεχνίτες 

δα. Συνεργείο συντήρησης (1) Χειριστής Μηχανημάτων 

δβ. Συνεργείο νέων συνδέσεων (3) Εργάτες (Κοινοί με Τμήμα Αποχέτευσης) 


Β. ΤΜΗΜΑ ΑΠΟΧΕΤΕΥΣΗΣ 
Α. Γ ραφείο επίβλεψης νέων έργων 
και μελετών (Κοινό με Τμήμα 
Ύδρευσης) 

Β. Γ ραφείο Αυτεπιστασίας και 
Προμηθειών (Κοινό με Τμήμα 
Ύδρευσης) 

Γ. Σχεδιαστήριο - Αρχείο (Κοινό 
με Τμήμα Ύδρευσης) 

Δ. Γ ραφείο λειτουργίας των δικτύων 
με συνεργεία 

Δα. Συνεργείο συντήρησης 
Δβ. Συνεργείο νέων συνδέσεων 
(Κοινό με τμήμα ύδρευσης) 

Γ. ΤΜΗΜΑ ΕΞΟΠΛΙΣΜΟΥ ΚΑΙ ΕΓΚΑΤΑΣΤΑΣΕΩΝ 
Α. Γ ραφείο επεξεργασίας ακαθάρτων (1) Τεχνίτης Ηλεκτρολόγος 

Β. Γ ραφείο παραγωγής νερού 
Γ. Γ ραφείο ποιοτικού ελέγχου 

Δ. Γ ραφείο Συντήρησης και κίνησης (3) Οδηγοί 

Δ. ΤΜΗΜΑ ΠΕΡΙΒΑΛΛΟΝΤΙΚΗΣ (1) ΥΠΕΥΘΥΝΟΣ ΤΜΗΜΑΤΟΣ:Γεωπόνος ή 
ΑΝΑΠΤΥζΗΣ ΚΑΙ ΑΣΤΙΚΟΥ Απόφοιτος/η Σχολών Τμημάτων Περιβάλ 

ΠΡΑΣΙΝΟΥ λοντος (ΑΕΙ) (2) Εργάτες Απόφοιτοι ΥΕ 

2. ΔΙΟΙΚΗΤΙΚΗ ΚΑΙ ΟΙΚΟΝΟΜΙΚΗ (1) ΠΡΟΪΣΤΑΜΕΝΟΣ/Η: ΠΤΥΧΙΟΥΧΟΣ ΑΕΙ ■ 
ΥΠΗΡΕΣΙΑ ΤΕΙΜΕΓΝΩΣΕΙΣ ΣΤΑα) ΧΡΗΜΑΤΟΟΙΚΟ 

ΝΟΜΙΚΑ β) Η/Υ 

Α. ΤΜΗΜΑ ΚΑΤΑΝΑΛΩΤΩΝ 
α. Γ ραφείο Συνδέσεων και 

Υδρομετρήσεων (2) Υδρομετρητές 


β. Γ ραφείο Μητρώου καταναλωτών, (1) Ταμίας 
Έκδοσης και διεκπεραίωσης 
λογαριασμώνγ. Γραφείο Εισπράξεων 
δ. Γ ραφείο Δημοσίων Σχέσεων 
Β. ΤΜΗΜΑ ΔΙΟΙΚΗΤΙΚΟ 
Α. Γραφείο Προσωπικού 

Β. Γραμματείς (2) Γραμματείς: Απόφοιτοι ΔΕ με γνώσεις α) 

Η/Υ β) Αγγλικής (κάτοχοι τουλάχιστον 
Ι-ΟννβΓ) 

Γ. ΤΜΗΜΑ ΟΙΚΟΝΟΜΙΚΟ 

α. Λογιστήριο (1) Απόφοιτος/η Τ μημάτων Οικονομικών 

Σχολών (ΤΕΙ) 

β. Ταμείο 

Δ. ΤΜΗΜΑ ΠΡΟΜΗΘΕΙΩΝ 


Α. Γραφείο Προμηθειών (1) Απόφοιτος/η ΔΕ 

Β. Αποθήκη (1) Απόφοιτος ΥΕ 

ΤΜΗΜΑ ΜΗΧΑΝΟΡΓΑΝΩΣΗΣ (2) Απόφοιτοι ΔΕ με γνώσεις α) Χρηματοοι 

κονομικών β) Η/Υ 

(Αυτόνομο Τμήμα) 


ΓΕΝΙΚΕΣ ΘΕΣΕΙΣ (1) Καθαρίστρια 

(1) Κλητήρας απόφοιτος ΔΕ 


Δ.Ε.Υ.Α.Φ 

ΠΑΡΑΡΤΗΜΑ" 

ΟΡΓΑΝΟΓΡΑΜΜΑ 

ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΦΙΛΙΠΠΙΑΔΑΣ 

Ήτοι: ΣΥΝΟΛΟ ΘΕΣΕΩΝ: 36 

Η σχηματική απεικόνιση της Οργανωτικής Διάρθρωσης 
της Επιχείρησης (Διοικητικό Οργανόγραμμα), δίνεται σε 
παράρτημα. 

Άρθρο 7ο: 

ΑΡΜΟΔΙΟΤΗΤΕΣ ΤΗΣ ΔΙΕΥΘΥΝΣΗΣ 
Ο Διευθυντής της ΔΕΥΑΦ μεριμνά για: 
α. Την εκπλήρωση του σκοπού για τον οποίο συστήθη- 
κε η επιχείρηση. 

β. Την κατάρτιση δετούς προγράμματος επενδύσεων 
και αντίστοιχων χρηματοδοτήσεων. 

γ. Την κατάρτιση του ετήσιου προγράμματος επενδύ¬ 
σεων για το επόμενο οικονομικό έτος, υποδεικνύοντας τις 
εγκεκριμένες ή προτεινόμενες πηγές χρηματοδότησής 
τους. 

δ. Την κατάρτιση του ετησίου προγράμματος κατα¬ 
σκευής, επέκτασης και συντήρησης των συστημάτων 
ύδρευσης και αποχέτευσης. 

ε. Την σύνταξη του προϋπολογισμού εσόδων και εξό- 
δωντης Επιχείρησης δύο τουλάχιστον μήνες πριν από την 
έναρξη κάθε οικονομικού έτους. 

στ.Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των 
έργων και τον ετήσιο προϋπολογισμό εσόδων και εξό¬ 
δων. 

ζ. Την σύνταξη του ετησίου απολογισμού της Επιχείρη¬ 
σης, μέσα σε τρεις μήνες από τη λήξη κάθε οικονομικού 
έτους. 

Ο Διευθυντής ελέγχειτην καθημερινή εργασία της ΔΕΥ- 
ΑΦ, εποπτεύει τη διεξαγωγή των εργασιών κάθε υπηρε¬ 
σίας, διοικεί το προσωπικό και εισηγείται προς το Διοικη¬ 
τικό Συμβούλιο για: 

α. Την ανάθεση μελετών, την εκτέλεση έργων και την 
διενέργεια προμηθειών σύμφωνα με τις ισχύουσες διατά- 
ξεις. 

β. Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επιχείρηση. 

γ. Την έγερση αγωγών, την άσκηση ένδικων μέσων, την 
παραίτηση από ένδικα μέσα ή τον συμβιβασμό, 
δ. Την σύναψη δανείων. 

ε. Την συμμετοχή φυσικών ή νομικών προσώπων ή ΟΤΑ 
ή επιχειρήσεων κοινής ωφέλειας στη δαπάνη κατασκευής 
έργων, που επιθυμούν να κατασκευάσει η ΔΕΥΑΦ κατά 
προτεραιότητα, καθώς και για τους όρους μιας τέτοιας 
συμμετοχής. 

Ο Διευθυντής αποφασίζει για: 

α. Την εκτέλεση κάθε φύσης έργων ή τη διενέργεια προ¬ 
μηθειών και την ανάληψη υποχρεώσεων, εφόσον η ολική 
δαπάνη δεν υπερβαίνει χρηματικό όριο που καθορίζεται 
με απόφαση του Διοικητικού Συμβουλίου της ΔΕΥΑΦ και 
σύμφωνα με τον Ν. 1069/80. 

β. Την τοποθέτηση του προσωπικού στις προβλεπόμε- 
νες, στον ΟΕΥ, θέσεις εργασίας και για την χορήγηση 
αδειών στο προσωπικό. 

Ο Διευθυντής έχει τη μέριμνα και την ευθύνη της εκτέ¬ 
λεσης των αποφάσεων του Διοικητικού Συμβουλίου, 
όπου εισηγείται τα προς συζήτηση θέματα, χωρίς δικαίω¬ 
μα ψήφου. 


Άρθρο 8ο: 

ΑΡΜΟΔΙΟΤΗΤΕΣ ΝΟΜΙΚΟΥ ΣΥΜΒΟΥΛΟΥ, ΤΜΗΜΑ¬ 
ΤΟΣ ΜΗΧΑΝΟΓΡΑΦΗΣΗΣ ΚΑΙ ΓΡΑΜΜΑΤΕΙΑΣ ΟΡΓΑΝΩΝ 
ΔΙΟΙΚΗΣΗΣ. 

Νομικός Σύμβουλος. 

Ο Νομικός Σύμβουλος έχει τις εξής αρμοδιότητες: 

α. Γνωμοδότηση και παροχή νομικών συμβουλών προς 
τη Διεύθυνση ή τις Υπηρεσίες της ΔΕΥΑΦ. 

β. Ενημέρωση των υπηρεσιών της ΔΕΥΑΦ επί των δια¬ 
τάξεων της Νομοθεσίας και Νομολογίας σε θέματα που 
τις αφορούν. 

γ. Νομική υποστήριξη κατά την κατάρτιση των κάθε εί¬ 
δους συμβάσεων, ιδιωτικών συμφωνητικών και διακηρύ¬ 
ξεων (προμήθειες, παραγγελίες, εργολαβίες, μισθώσεις 
κ.τ.λ.). 

δ. Δικαστική υποστήριξη της ΔΕΥΑΦ. 

Τμήμα Μηχανογράφησης. 

Το Τμήμα Μηχανογράφησης έχει τις εξής αρμοδιότη¬ 
τες: 

α. Μηχανογραφική υποστήριξη όλων των λειτουργιών 
της ΔΕΥΑΦ, σύμφωνα με τις αναγκαίες μηχανογραφικές 
εφαρμογές. 

β. Μέριμνα για τη συντήρηση του εγκατεστημένου μη¬ 
χανογραφικού εξοπλισμού και διατύπωση εισηγήσεων 
για τις αναγκαίες επεκτάσεις του. 

γ. Ευθύνη για τη συντήρηση των μηχανογραφικών 
εφαρμογών. 

δ. Τήρηση αρχείων τεκμηρίωσης μηχανογραφικών 
εφαρμογών. 

Γραμματεία Οργάνων Διοίκησης. 

Η Γ ραμματεία των οργάνων Διοίκησης έχει τις εξής αρ¬ 
μοδιότητες: 

α. Διεκπεραίωση αλληλογραφίας του Δ.Σ. και της Διεύ¬ 
θυνσης καθώς επίσης και Δακτυλογράφηση σχετικών κει¬ 
μένων. 

β. Διακανονισμός συσκέψεων, ακροάσεων και επικοι¬ 
νωνιών του Διευθυντή καθώς επίσης και Τήρηση αρχείου 
Διεύθυνσης. 

γ. Υποβοήθηση του Διευθυντή στη σύνταξη ημερήσιας 
διάταξης κάθε συνεδρίασης του Διοικητικού Συμβουλίου 
και ενημέρωση των μελών του. 

δ. Τήρηση πρακτικών και αποφάσεων του Διοικητικού 
Συμβουλίου, καθώς και του αντίστοιχου αρχείου. 

ε. Οποιαδήποτε άλλη αρμοδιότητα που θα μπορούσε να 
ανατεθή. 

Άρθρο 9ο: 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΕΧΝΙΚΩΝ ΥΠΗ¬ 
ΡΕΣΙΩΝ 

Ο Προϊστάμενος Τεχνικών Υπηρεσιών μεριμνά για: 

α. Το συντονισμό των εργασιών των Τεχνικών Υπηρε¬ 
σιών. 

β. Την παρακολούθηση της προόδου του συνόλου των 
εργασιών τηςΤ.Υ. 

γ. Το γενικό έλεγχο εκτέλεσης των, κάθε φύσης, έργων 
της Τ.Υ., σύμφωνα με τους κανονισμούς καιτα αντίστοιχα 
πρότυπα ποιότητας, διάρκειας και ασφάλειας που εφαρ¬ 
μόζει η ΔΕΥΑΦ. 

δ. Την ανάπτυξη και διατήρηση ενός υψηλού επιπέδου 
παροχής υπηρεσιών, σχετικά με τη δημόσια υγεία, τη ρύ¬ 
πανση του περιβάλλοντος και την ελαχιστοποίηση των 
προβλημάτων που προκαλούνται στο κοινό από την κατα- 

σκευή, λειτουργία και συντήρηση των συστημάτων 
Ύδρευσης - Αποχέτευσης. 

Άρθρο 10ο: 

ΑΡΜΟΔΙΟΤΗΤΕΣ ΥΠΗΡΕΣΙΑΣ ΥΔΡΕΥΣΗΣ 
Ο Υπεύθυνος του Τμήματος Ύδρευσης είναι αρμόδιος 
για: 

α. Το συντονισμό των εργασιών του Τμήματος 
β. Την εποπτεία των μελετών και των έργων που εκπο¬ 
νεί, εκτελεί ή επιβλέπει το Τμήμα. 

γ. Τη σύνταξη σχεδίου του ετησίου τεχνικού προγράμ¬ 
ματος και την παρακολούθηση υλοποίησής του. 

δ. Την παρακολούθηση της αποδοτικότητας του προ¬ 
σωπικού και τη σύνταξη εισηγήσεων για τις εκθέσεις ατο¬ 
μικής αξιολόγησης. 

ε. Την κανονική λειτουργία και συντήρηση των συστη¬ 
μάτων ύδρευσης. 

στ. Τον τακτικό έλεγχο εκτέλεσης των, κάθε φύσης, ερ- 
γασιώντης υπηρεσίας σύμφωνα με τους κανονισμούς και 
τα αντίστοιχα πρότυπα ποιότητας, διάρκειας και ασφά¬ 
λειας, τόσο των εγκαταστάσεων όσο και των εργαζομέ¬ 
νων. 

Το Τμήμα Ύδρευσης έχει τις παρακάτω αρμοδιότητες 
που ασκεί κατά γραφείο ως εξής: 

Γ ραφείο επίβλεψης έργων και μελετών, 
α. Εκπόνηση τεχνικών μελετών και μελετών μέτρων 
ασφαλείας ή επίβλεψη εκπόνησης αναλογών μελετών 
που ανατίθενται σε τρίτους. 

Έλεγχος για την ποιότητα των μελετών που εκπονού¬ 
νται. 

β. Κατάρτιση αναλυτικών κατασκευαστικών προγραμ¬ 
μάτων έργων. 

γ. Κατάρτιση προϋπολογισμών έργων και σύνταξη τευ¬ 
χών δημοπράτησης έργων. 

δ. Εισήγηση για τον τρόπο δημοπράτησης, τη σύνταξη 
συμβάσεων έργων και τη διενέργεια διαγωνισμών ή δια¬ 
δικασιών ανάθεσης. 

ε. Κατάρτιση και τήρηση των προδιαγραφών των, κάθε 
φύσης, μελετών που εκπονούνται από το Γ ραφείο ή ανα¬ 
τίθεται η εκπόνησή τους σε τρίτους. 

στ. Επίβλεψη εκτέλεσης εργασιών, που εκτελούνται εί¬ 
τε με αυτεπιστασία, είτε με ανάθεση σε τρίτους (εργολά¬ 
βους). 

ζ. Έλεγχος για την τήρηση ποιοτικών, χρονικών και οι¬ 
κονομικών προδιαγραφών των έργων, σύμφωνα με τις 
αντίστοιχες μελέτες. 

η. Παροχή οδηγιών για τη λήψη των κατάλληλων μέ¬ 
τρων ασφαλείας κατά την εκτέλεση των τεχνικών εργα¬ 
σιών στα διάφορα έργα, που εκτελεί η επιχείρηση. 

θ. Επίβλεψη της κανονικής εφαρμογής των μέτρων 
ασφαλείας για την εκτέλεση των εργασιών των έργων. 

ι. Ενημέρωση του υπευθύνου τμήματος για τα απαιτού- 
μενα μέτρα ασφαλείας κατά περίπτωση και φάση των έρ¬ 
γων, στην περίπτωση που τα έργα εκτελούνται από εργο¬ 
λάβους. 

κ. Έλεγχος των περιοδικών λογαριασμών που υποβάλ¬ 
λονται από τους αναδόχους των έργων. 

λ. Εισήγηση για την παραλαβή (προσωρινή ή οριστική) 
των έργων και έγκριση εντολής πληρωμής τους, 
μ. Διαδικασία παραλαβής έργων. 

Γ ραφείο αυτεπιστασίας και προμηθειών, 
α. Συντονισμός των συνεργείων των επιμέρους έργων, 
β. Διοικητική υποστήριξη της επίβλεψης των έργων κα¬ 


τά τη διάρκεια της εκτέλεσής τους (Συγκριτικοί πίνακες, 
Λογαριασμοί, Επιμετρήσεις, Έκδοση εντολών χορήγη¬ 
σης υλικών, κ.τ.λ.). 

Γ. Κοστολογική παρακολούθηση έργων, 
δ. Τήρηση αρχείων απολογιστικών στοιχείων έργων. 
(Χρονικοί και Οικονομικοί Απολογισμοί), 
ε. Τήρηση αναλυτικών ημερολογίων εργασιών, 
στ. Έκδοση εντολών χορήγησης υλικών, 
ζ. Βραχυπρόθεσμος (τρίμηνος) προγραμματισμός επε¬ 
κτάσεων. 

η. Κατασκευή των έργων με αυτεπιστασία, 
θ. Αντικατάσταση υδρομέτρων και αποκατάσταση 
υδροδότησης στις αντικαταστάσεις αγωγών. 

ι. Έκδοση εντολών κίνησης οχημάτων και μηχανημά¬ 
των. 

κ. Σύνταξη των παραγγελιών προς το γραφείο προμη¬ 
θειών (ποσότητα, τεχνικές προδιαγραφές) για νέα υλικά 
του δικτύου ύδρευσης. 

λ. Καταρτισμός προγράμματος προμηθειών με βάση τις 
απαιτήσεις των έργων και τα δελτία ανάλωσης της απο¬ 
θήκης. 

Σχεδιαστήριο και Αρχείο. 

α. Εκτέλεση κάθε φύσης τεχνικών σχεδίων για τις ανά¬ 
γκες του Τμήματος. 

β. Τήρηση τεχνικού αρχείου του Τμήματος (μελέτες, 
σχέδια, δίκτυα, κ.τ.λ.) 

Γ ραφείο λειτουργίας δικτύων 
α. Συνεργείο Νέων Συνδέσεων. 

α.α. Παραλαμβάνειτην αντίστοιχη εντολή από το Τμήμα 
καταναλωτών και πραγματοποιεί τη σύνδεση του κατανα¬ 
λωτή με το δίκτυο. 

α.β. Ελέγχει και αντικαθιστά υδρόμετρα. 
β. Συνεργείο Συντήρησης. 

β.α. Εκτελεί κάθε εργασία συντήρησης των δικτύων, 
β.β. Επιλαμβάνεται και αποκαθιστά κάθε πρόβλημα 
συνδρομητή μετά από εντολή του τμήματος καταναλω¬ 
τών. 

β.γ. Εκτελεί μικροεργασίες για λογαριασμό κατανα¬ 
λωτών. 

β.δ. Καθορισμός προγραμμάτων ομάδων επιφυλακής 
για αποκατάσταση τυχόν βλαβών του δικτύου, εκτός 
ωρών εργασίας. 

β.ε. Τήρηση αναλυτικών ημερολογίων επισκευών και 
συντήρησης. 

ΑΡΘΡΟ 11ο: 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΠΟΧΕΤΕΥΣΗΣ 
Υπεύθυνος του τμήματος Αποχέτευσης 
Ο Υπεύθυνος του Τ.Α. είναι υπεύθυνος για: 
α. Τον συντονισμό των εργασιών του Τ.Α. 
β. Την εποπτεία των μελετών και των έργων που εκπο¬ 
νεί, εκτελεί ή επιβλέπει το Τ.Α. 

γ. Την σύνταξη σχεδίου του ετησίου τεχνικού προγράμ¬ 
ματος του Τ.Α. και την παρακολούθηση υλοποίησής του. 

δ. Την παρακολούθηση της αποδοτικότητας του προ¬ 
σωπικού της Υπηρεσίας και τη σύνταξη εισηγήσεων για 
τις εκθέσεις ατομικής αξιολόγησης. 

ε. Την κανονική λειτουργία και συντήρηση του Δικτύου 
Αποχέτευσης. 

στ. Τον τακτικό έλεγχο εκτέλεσης των κάθε φύσης ερ¬ 
γασιών της Υπηρεσίας, σύμφωνα με τους Κανονισμούς 
και τα αντίστοιχα πρότυπα ποιότητας, διάρκειας και 
ασφάλειας, τόσο των εγκαταστάσεων, όσο και των εργα¬ 
ζομένων. 

Το Τμήμα Αποχέτευσης έχει τις παρακάτω αρμοδιότη¬ 
τες, τις οποίες ασκεί κατά γραφείο ως εξής: 

Γραφείο Επίβλεψης Έργων και Μελετών, 
α. Εκπόνηση τεχνικών μελετών και μελετών μέτρων 
ασφαλείας ή επίβλεψη εκπόνησης ανάλογων μελετών, 
που ανατίθενται σε τρίτους. 

Έλεγχος για την ποιότητα των μελετών που εκπονού¬ 
νται. 

β. Κατάρτιση αναλυτικών κατασκευαστικών προγραμ¬ 
μάτων έργων. 

γ. Κατάρτιση προϋπολογισμών έργων και σύνταξη τευ¬ 
χών δημοπράτησης έργων. 

δ. Εισήγηση για τον τρόπο δημοπράτησης, τη σύνταξη 
συμβάσεων έργων και τη διενέργεια διαγωνισμών ή δια¬ 
δικασιών ανάθεσης. 

ε. Κατάρτιση και τήρηση των προδιαγραφών των κάθε 
φύσης μελετών, που εκπονούνται από το Γ ραφείο ή ανα¬ 
τίθεται η εκπόνησή τους σε τρίτους. 

στ. Επίβλεψη εκτέλεσης εργασιών, που εκτελούνται εί¬ 
τε με αυτεπιστασία, είτε με ανάθεση σε τρίτους(εργολά- 
βους). 

ζ. Έλεγχος για την τήρηση ποιοτικών, χρονικών και οι¬ 
κονομικών προδιαγραφών των έργων, σύμφωνα με τις 
αντίστοιχες μελέτες. 

η. Παροχή οδηγιών για τη λήψη των καταλλήλων μέ¬ 
τρων ασφαλείας κατά την εκτέλεση των τεχνικών εργα¬ 
σιών στα διάφορα έργα που εκτελεί η Επιχείρηση. 

θ. Επίβλεψη της κανονικής εφαρμογής των μέτρων 
ασφαλείας για την εκτέλεση των εργασιών των έργων. 

ι. Ενημέρωση του υπευθύνου τμήματος για τα απαιτού- 
μενα μέτρα ασφαλείας κατά περίπτωση και φάση των έρ¬ 
γων, στην περίπτωση που τα έργα εκτελούνται από εργο¬ 
λάβους. 

κ. Έλεγχος των περιοδικών λογαριασμών που υποβάλ¬ 
λονται από τους αναδόχους των έργων. 

λ. Εισήγηση για την παραλαβή (προσωρινή ή οριστική) 
των έργων και έγκριση εντολής πληρωμής τους, 
μ. Διαδικασία παραλαβής έργων. 

Γ ραφείο αυτεπιστασίας και προμηθειών, 
α. Συντονισμός των συνεργείων των επιμέρους έργων, 
β. Διοικητική υποστήριξη της επίβλεψης των έργων κα¬ 
τά τη διάρκεια της εκτέλεσής τους (Συγκριτικοί Πίνακες, 
Λογαριασμοί, Επιμετρήσεις, Έκδοση Εντολών χορήγη¬ 
σης υλικών κ.τ.λ.) 

γ. Κοστολογική παρακολούθηση έργων, 
δ. Τήρηση αρχείου απολογιστικών στοιχείων έργων 
(χρονικοί και οικονομικοί απολογισμοί). 
ε. Τήρηση αναλυτικών ημερολογίων εργασιών, 
στ. Έκδοση εντολών χορήγησης υλικών, 
ζ. Βραχυπρόθεσμος (τρίμηνος) προγραμματισμός επε¬ 
κτάσεων. 

η. Κατασκευή έργων με αυτεπιστασία, 
θ. Έκδοση εντολών κίνησης οχημάτων και μηχανημά¬ 
των. 

ι. Σύνταξη των παραγγελιών προς το Γ ραφείο Προμη¬ 
θειών (ποσότητα, τεχνικές προδιαγραφές) για νέα υλικά 
του δικτύου αποχέτευσης. 

κ. Καταρτισμός προγράμματος προμηθειών με βάση τις 
απαιτήσεις των έργων και τα δελτία ανάλωσης της απο¬ 
θήκης. 

Σχεδιαστήριο και Αρχείο. 

α. Εκτέλεση κάθε φύσης τεχνικών σχεδίων για τις ανά¬ 
γκες του Τμήματος. 


β. Τήρηση τεχνικού αρχείου του τμήματος (μελέτες, 
σχέδια, δίκτυα, κ.τ.λ.) 

Το Γ ραφείο Λειτουργίας Δικτύων, 
α. Συνεργείο Νέων Συνδέσεων. 

α.α.: Παραλαμβάνει την αντίστοιχη εντολή από το Τμή¬ 
μα Καταναλωτών και πραγματοποιεί τη σύνδεση του κα¬ 
ταναλωτή με το δίκτυο. 

α.β. Ελέγχει και εγκαθιστά υδροστόμια συλλογής όμ¬ 
βριων. 

α.γ. Συντηρεί συνδέσεις με το δίκτυο αποχέτευσης ακα¬ 
θάρτων. 

β. Συνεργείο Συντήρησης. 

β.α. Εκτελεί κάθε εργασία συντήρησης των δικτύων, 
β.β. Επιλαμβάνεται και αποκαθιστά κάθε πρόβλημα 
συνδρομητή, μετά από εντολή του τμήματος καταναλω¬ 
τών. 

β.γ. Εκτελεί μικροεργασίες για λογαριασμό καταναλω¬ 
τών. 

β.δ. Καθορισμός προγραμμάτων ομάδων επιφυλακής 
για αποκατάσταση τυχόν βλαβών του δικτύου, εκτός 
ωρών εργασίας. 

β.ε. Τήρηση αναλυτικών ημερολογίων επισκευών και 
συντήρησης. 

ΑΡΘΡΟ 12ο: 

ΑΡΜΟΔΙΟΤΗΤΕΣ ΤΜΗΜΑΤΟΣ ΕΞΟΠΛΙΣΜΟΥ ΚΑΙ 
ΕΓΚΑΤΑΣΤΑΣΕΩΝ 

Ο Υπεύθυνος του ΤΈΈ. είναι υπεύθυνος για: 
α. Τον συντονισμό των εργασιών του ΤΈΈ. 
β. Την εποπτεία των μελετών και έργων που εκπονεί, 
εκτελεί, ή επιβλέπει το ΤΈΈ. 

γ. Τη σύνταξη σχεδίου του ετήσιου τεχνικού προγράμ¬ 
ματος του ΤΈΈ. 

δ. Την παρακολούθηση της αποδοτικότητας του προ¬ 
σωπικού του ΤΈΈ. και τη σύνταξη εισηγήσεων, για τις εκ¬ 
θέσεις ατομικής αξιολόγησης και 
ε. Τη λειτουργία σύμφωνα με τις κατάλληλες προδια¬ 
γραφές ποιότητας, διάρκειας και ασφάλειας (κοινού, 
εγκαταστάσεων και εργαζομένων) κάθε τμήματος, εγκα¬ 
τάστασης ή παραγωγικής μονάδας της ΔΕΥΑΦ. 

Γ ραφείο Παραγωγής Νερού. 

α. Εξασφάλιση συνεχούς παροχής νερού στο δίκτυο, 
όλο το 24ωρο. 

β. Προγραμματισμός εργασιών συντήρησης και παρα¬ 
κολούθησης αυτών. 

γ. Εξασφάλιση λειτουργίας δεξαμενών, αντλιοστασίων, 
δ. Περιοδική λήψη δειγμάτων νερού για ανάλυση, 
ε. Τήρηση ημερολογίου εργασιών και στατιστικών στοι¬ 
χείων. 

Γ ραφείο Επεξεργασίας Ακαθάρτων, 
α. Εξασφάλιση λειτουργίας μονάδων επεξεργασίας λυ¬ 
μάτων. 

β. Προγραμματισμός εργασιών συντήρησης και παρα¬ 
κολούθηση αυτών. 

γ. Περιοδική λήψη δειγμάτων για ανάλυση των λυμάτων 
σε όλες τις φάσεις της επεξεργασίας τους, καθώς και 
στον αγωγό εκβολής στον τελικό αποδέκτη. 

δ. Τήρηση ημερολογίου εργασιών και στατιστικών στοι¬ 
χείων. 

Γραφείο Ποιοτικού Ελέγχου. 

α. Χημικές και μικροβιολογικές αναλύσεις δειγμάτων 
πόσιμου νερού και λυμάτων από τα δίκτυα και τις μονάδες 
επεξεργασίας. 

β. Έλεγχος ποιότητας και ποσότητας ειδικών λυμάτων 
(βιομηχανιών, κ.τ.λ.) που εκβάλουν στο δίκτυο, 
γ. Έλεγχος ρύπανσης των αποδεκτών των λυμάτων, 
δ. Διερεύνηση των αποκλίσεων από τις προδιαγραφές 
των δειγμάτων που εξετάστηκαν. Εισήγηση για τα μέτρα 
που πρέπει να ληφθούν. 

ε. Τήρηση λεπτομερούς αρχείου και στατιστικών στοι¬ 
χείων. 

Γ ραφείο Συντήρησης και Κίνησης, 
α. Εκτέλεση εργασιών συντήρησης και επισκευής Η/Μ 
εξοπλισμού δικτύων, οχημάτων, μηχανημάτων και οργά¬ 
νων. 

β. Εισήγηση για αγορά νέων υλικών και ανταλλακτικών, 
γ. Τήρηση μητρώου μηχανημάτων - οχημάτων, 
δ. Παρακολούθηση καυσίμων - ανταλλακτικών - συντή¬ 
ρηση τεχνική - οικονομική - στατιστική παρακολούθηση. 

ε. Επισκευή υδρομέτρων και τήρηση αποθέματος 
ανταλλακτικών. 

στ. Τήρηση ημερολογίου αγορών, 
ζ. Έκδοση εντολών μεταβάσεως οχημάτων της ΔΕΥΑΦ 
εκτός έδρας. 

Είναι δυνατόν με απόφαση του Διοικητικού Συμβουλί¬ 
ου, στο χρονικό διάστημα, μέχρι την πλήρη στελέχωση 
του ΤΕΕ και την ολοκλήρωση της κατασκευής και της θέ¬ 
σης σε λειτουργία όλωντωντμημάτωντης, ορισμένα τμή¬ 
ματα που ήδη λειτουργούν να μεταφέρονται προσωρινά 
στην ευθύνη της Υπηρεσίας Ύδρευσης ή της Υπηρεσίας 
Αποχέτευσης. Η προαναφερόμενη απόφαση του Δ.Σ. 
λαμβάνεται μετά από έκθεση του Διευθυντή. 

7.Τμήμα περιβαλλοντικής ανάπτυξης και αστικού πρα¬ 
σίνου. 

7.1 Σκοπός λειτουργίας. 

α. Βελτίωση αστικού και περιαστικού πρασίνου, 
β. Ορθολογικότερη διαχείριση φυσικών πόρων, 
γ. Αναβάθμιση ποιότητας ζωής. 

Το συγκεκριμένο πλαίσιο: Σχεδιασμός - Μελέτη - Κατα¬ 
σκευή - Συντήρηση αστικού και περιαστικού πρασίνου 
από ειδικά οργανωμένη υπηρεσία είναι αναγκαιότητα λει¬ 
τουργική, αισθητική, οικολογική και κυρίως πολιτισμική. 

7.2 Αντικείμενα εργασίας. 

α. Σχεδιασμός νέων χώρων πρασίνου, 
β. Συντήρηση υπάρχοντος αστικού και περιαστικού 
πρασίνου. 

γ. Κατοχύρωση ελευθέρων χώρων με μοναδικό σκοπό 
την μετατροπή τους σε χώρο πρασίνου. 

δ. Προστασία και ανάδειξη μνημείων της φύσης(άλση, 
δέντρα μεγάλης ηλικίας, τοπία σπάνιας αισθητικής αξίας, 
είδη χλωρίδας, πανίδας υπό εξαφάνιση). 

ε. Εκπόνηση περιβαλλοντικών μελετών και εφαρμογή 
ολοκληρωμένων προγραμμάτων περιβαλλοντικής διαχεί¬ 
ρισης. 

ε. 1. Οργάνωση περιβαλλοντικής εκπαίδευσης πολιτών, 
στ. Περιβαλλοντική εκπαίδευση στα σχολεία, 
ζ. Έργο συγκέντρωσης και μεταφοράς απορριμμάτων 
(Ν. 2307/95) 

ζ. 1. Επιλογή και διαχείριση χώρων υγειονομικής ταφής 
απορριμμάτων (Χ.Υ.Τ.Α.). 

η. Παρακολούθηση ασφάλειας και ποιότητας τροφίμων 
δημοτικών και λαϊκών αγορών και συνθηκών υγιεινής 
σφαγείων Ο.Τ.Α., ενσταυλισμού ζώων εντός και εκτός οι¬ 
κισμών και διακίνησης φυτικής παραγωγής. 

Ειδικότερα για τη διαμόρφωση συνθηκών σεβασμού 
των κανόνων προστασίας και βελτίωσης του φυσικού χώ¬ 


ρου, των φυσικών πόρων και για τη δημιουργία συνείδη¬ 
σης των δημοτών για τη συνολική θεώρηση, προστασία 
και ανάδειξη του φυσικού περιβάλλοντος η υπηρεσία θα 
σχεδιάζει και θα εφαρμόζει: 

1. Ανάπτυξη πρασίνου εντός των κτιριακών εγκαταστά¬ 
σεων και των χώρων που τα περιβάλλουν, αρχής γενομέ- 
νης από τα δημόσια και δημοτικά κτίρια. 

2. Θέσπιση κινήτρων γιατους δημότες, ανάπτυξης πρα¬ 
σίνου στις ιδιοκτησίες τους σε συνεργασία με υπεύθυνο 
επιστημονικό σύ μβουλο (γεωτεχνικό). 

3. Διοργάνωση εκδηλώσεων με θέματα αστικό πράσινο 
και περιβάλλον (ημερίδες, έντυπα, κ.λ.π.). 

4. Ολοκληρωμένα τοπικά αναπτυξιακά προγράμματα 
με βάση τον έντονο γεωργοκτηνοτροφικό και δασικό χα¬ 
ρακτήρα του Δήμου. 

5. Προστασία υδάτινων πόρων. 

6. Αντιμετώπιση διάβρωσης εδαφών. 

7. Συνεργασία και σύνδεση με Ανώτατα και Ανώτερα 
Ιδρύματα και Οργανισμούς [π.χ. Γ.Π.Α. (Γεωπονικό Πανε¬ 
πιστήμιο Αθηνών), Γ.Ε.Ω. (ΤΈΈ.) κ.λ.π. ] . 

ΑΡΘΡΟ 13ο: 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ 
ΥΠΗΡΕΣΙΑΣ. 

Ο Προϊστάμενος Διοικητικής και Οικονομικής Υπηρε¬ 
σίας (ΔΟΥ). 

Ο Προϊστάμενος ΔΟΥ είναι υπεύθυνος απέναντι στο Δι¬ 
ευθυντή για: 

α. Τον συντονισμό των εργασιών της ΔΟΥ. 
β. Την εισήγηση των προγραμμάτων επενδύσεων της 
ΔΕΥΑΦ, καθώς επίσης και της τιμολογιακής πολιτικής της 
Επιχείρησης. 

γ. Την εισήγηση των περιοδικών προϋπολογισμών της 
Επιχείρησης και την κανονική τήρησή τους. 

δ. Την εποπτεία της καλής εξυπηρέτησης των κατανα¬ 
λωτών. 

ε. Την εποπτεία του Λογιστηρίου, του Ταμείου και των 
διαδικασιών προμηθειών της ΔΕΥΑΦ. 

στ. Την παρακολούθηση της αποδοτικότητας του προ¬ 
σωπικού της ΔΟΥ και τη σύνταξη εισηγήσεων για τις εκ¬ 
θέσεις ατομικής αξιολόγησης. 

ζ. Την τελική σύνταξη του ισολογισμού της Επιχείρη¬ 
σης. 

η. Το γενικό διαχειριστικό έλεγχο εκτέλεσης των, κάθε 
φύσης, εργασιών της Υπηρεσίας, σύμφωνα με τους αντί¬ 
στοιχους Κανονισμούς. 

θ. Την τήρηση των διατάξεων του Εσωτερικού Κανονι¬ 
σμού Υπηρεσιών, του Κανονισμού Προσωπικού και του 
Κανονισμού διαχείρισης της επιχείρησης. 

Τμήμα Καταναλωτών. 

Η διοίκηση, για την αποδοτική και, σύμφωνα με τις ισχύ- 
ουσες διαδικασίες, άσκηση των αρμοδιοτήτων αυτών, 
ανήκει στην ευθύνη του υπεύθυνουτουτμήματος.Τοτμή- 
μα περιλαμβάνει τις παρακάτω διοικητικές ενότητες με 
τις αντίστοιχες αρμοδιότητες. 

1. Γ ραφείο Συνδέσεων, Υδρομετρήσεων, 
α. Παραλαβή αιτήσεων νέων συνδέσεων, προγραμματι¬ 
σμός και παρακολούθηση υλοποίησής τους. 

β. Διακοπές παροχών και επανασυνδέσεις σε περιπτώ¬ 
σεις καθυστερημένων πληρωμών, σύμφωνα με τις εντο¬ 
λές του Γ ραφείου Εισπράξεων. 

γ. Καταμέτρηση κατανάλωσης νερού και ενημέρωση 
Γ ραφείου για τυχόν βλάβες. 

2. Γραφείο Μητρώου και Καταναλωτών. 

α. Έκδοση και αποστολή λογαριασμών συνδρομητών, 
β. Έκδοση παραστατικών είσπραξης τελών (σύνδεσης, 
επανασύνδεσης, κ.τ.λ.) 

γ. Τήρηση μητρώου καταναλωτών (σταθερά στοιχεία, 
στοιχεία κατανάλωσης νερού, στοιχεία πληρωμών, διά¬ 
φορα στατιστικά στοιχεία κ. τ. λ.) 
δ. Έλεγχος πληρωμής υποχρεώσεων συνδρομητών. 

3. Γ ραφείο Εισπράξεων. 

α. Εισπράξεις λογαριασμών και τελών από τους συν¬ 
δρομητές. 

β. Κατάρτιση των ημερησίων καταστάσεων εισπράξε¬ 
ων. 

γ. Ημερήσια απόδοση εσόδων στο τμήμα 4. 

4. Γραφείο Δημοσίων Σχέσεων. 

α. Λήψη και διερεύνηση παραπόνων συνδρομητών. Δια¬ 
τύπωση σχετικών απαντήσεων. 

β. Μέριμνα για την ειδοποίηση των συνδρομητών για 
βλάβες και διακοπές των δικτύων, 
γ. Επιμέλεια έκδοσης ενημερωτικών εντύπων, 
δ. Διευκόλυνση των καταναλωτών στις συναλλαγές 
τους με τη ΔΕΥΑΦ. 

ΤΜΗΜΑ ΔΙΟΙΚΗΤΙΚΟ 

Η διοίκηση για την αποδοτική και, σύμφωνα με τις ισχύ- 
ουσες διαδικασίες, άσκηση των παρακάτω αρμοδιοτή¬ 
των, ανήκει στην ευθύνη του υπευθύνου του τμήματος. Το 
τμήμα περιλαμβάνει τις παρακάτω διοικητικές ενότητες 
με τις αντίστοιχες αρμοδιότητες: 

5.1. Γραφείο Προσωπικού. 

α. Τήρηση μητρώου και αρχείου προσωπικού, 
β. Τήρηση των διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προσλή¬ 
ψεις, διακοπές συμβάσεων, βεβαιώσεις, πειθαρχικά, 
κ.τ.λ.) 

γ. Τήρηση διαδικασιών μισθοδοσίας προσωπικού. 

5.2. Γραμματεία. 

α. Δακτυλογράφηση, αναπαραγωγή και διακίνηση αλ¬ 
ληλογραφίας και εγγράφων, 
β. Οργάνωση, ταξινόμηση και τήρηση γενικού αρχείου, 
γ. Πρωτοκόλληση εγγράφων και αλληλογραφίας. 

6. Τμήμα Οικονομικό. 

Η διοίκηση για την αποδοτική και, σύμφωνα με τις ισχύ- 
ουσες διαδικασίες, άσκηση των παρακάτω αρμοδιοτή¬ 
των, ανήκει στην ευθύνη του υπευθύνουτου τμήματος.Το 
τμήμα περιλαμβάνει τις παρακάτω διοικητικές ενότητες 
με τις αντίστοιχες αρμοδιότητες: 

6.1. Λογιστήριο. 

α. Τήρηση των διαδικασιών απεικόνισης των οικονομι¬ 
κών πράξεων της ΔΕΥΑΦ (λογαριασμοί λογιστικού σχεδί¬ 
ου, βιβλία, καταστάσεις, κ.τ.λ.), σύμφωνα με το υφιστά¬ 
μενο λογιστικό σχέδιο. 

β. Τήρηση των διαδικασιών ετοιμασίας των παραστατι¬ 
κών για τη διενέργεια κάθε είδους εισπράξεων ή πληρω¬ 
μής δαπανών της ΔΕΥΑΦ. 

γ. Διαμόρφωση και παρακολούθηση ταμιακού προ¬ 
γράμματος της ΔΕΥΑΦ. 

δ. Παροχή στοιχείων για την κοστολόγηση των έργων 
και υπηρεσιών της ΔΕΥΑΦ. 

ε. Διαμόρφωση στοιχείων Ισολογισμού και παροχή κά¬ 
θε είδους στοιχείων για τη διαμόρφωση των οικονομικών 
προγραμμάτων της ΔΕΥΑΦ. 

6.2. Ταμείο. 

α. Ημερήσια παραλαβή εισπράξεων από το Γ ραφείο. 


β. Διενέργεια υπολοίπων εισπράξεων και του συνόλου 
των πληρωμών της ΔΕΥΑΦ. 

γ. Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του τα¬ 
μείου. 

7. Τμήμα Προμηθειών. 

7.1 Αποθήκη. 

α. Τήρηση διαδικασιών παραλαβής, αποθήκευσης και 
χορήγησης αναλώσιμων και παγίων υλικών. 

β. Έλεγχος αποθεμάτων και ενημέρωση των τεχνικών 
υπηρεσιών. 

γ. Τήρηση αρχείων αποθήκης, δελτίων αναλώσεων και 
απογραφές. 

7.2. Γ ραφείο Προμηθειών. 

α. Φροντίζει για τον ομαλό εφοδιασμό με αναλώσιμα 
όλων των υπηρεσιών. 

β. Προμήθεια επίπλων - Μηχανών γραφείου, 
γ. Μέριμνα για τηνεκτέλεση βοηθητικών διοικητικών κα¬ 
θηκόντων (κλητήρες, συντηρητές γραφείων, καθαρί¬ 
στριες, κ.λ.π.). 

δ. Προμήθεια των ειδών, υλικών και μηχανημάτων που 
χρειάζονται οι τεχνικές υπηρεσίες για την υλοποίηση των 
προγραμμάτων, βάσει των προγραμμάτων προμηθειών 
και των προδιαγραφών που συντάσσουν αυτές. 

Διοικητική και λογιστική παρακολούθηση της εκτέλε¬ 
σης των προμηθειών. 

Άρθρο 14ο 

ΓΕΝΙΚΑ ΠΡΟΣΟΝΤΑ ΤΑΚΤΙΚΟΥ ΠΡΟΣΩΠΙΚΟΥ 
Κάθε εργαζόμενος του τακτικού προσωπικού οφείλει: 
α. Να έχει συμπληρώσει το 21ο έτος της ηλικίας του. 
β. Να έχει τα απαραίτητα ουσιαστικά και τυπικά προσό¬ 
ντα της 

ειδικότητας για την οποία προσλαμβάνεται, 
γ. Να έχει εκπληρώσει τις στρατιωτικές υποχρεώσεις ή 
να βρίσκεται νομίμως εκτός στρατεύματος, 
δ. Εμπειρία παρόμοιας θέσεως εργασίας. 

Για την απόδειξη συνδρομής των παραπάνω προϋπο¬ 
θέσεων το προσλαμβανόμενο πρόσωπο, πρέπει να υπο¬ 
βάλλει μαζί με την αίτηση πρόσληψης: 
α. Φωτοτυπία της αστυνομικής του ταυτότητας, 
β. Πιστοποιητικό Στρατολογίας, 
γ. Τίτλους σπουδών, άδεια ασκήσεως επαγγέλματος 
και γενικά νόμιμα αποδεικτικά στοιχεία για τ’ απαραίτητα 
τυπικά και ουσιαστικά προσόντα της θέσης εργασίας κα¬ 
θώς και αποδεικτικά της τυχόν εμπειρίας. 

Επίσης λαμβάνεται σοβαρά υπόψη και η με αμετάκλητη 
απόφαση, απόλυση από τη θέση υπαλλήλου του Δημοσί¬ 
ου Τομέα, εξαιτίας αδικήματος ή από άλλη Δημοτική Επι¬ 
χείρηση. 

Τα ειδικά και ιδιαίτερα προσόντα του ανωτέρω προσω¬ 
πικού ορίζονται ως ακολούθως: 

Α. Κλάδου - Στελεχών Γ ενικών θέσεων, 
α) Δ/ντου Υπηρεσιών: 

Προσόντα: 

Α) Πτυχίο ή Δίπλωμα Τμημάτων Οικονομικών Σχολών 
(Οικονομικό Παν/μιο Αθηνών, Πειραιώς, Μακεδονίας και 
λοιπόν οικονομικών σχολών της ημεδαπής) ή ισότιμο τίτ¬ 
λο αντίστοιχης ειδικότητας σχολών της αλλοδαπής. 

Β) Άδεια ασκήσεως οικονομολογικού επαγγέλματος 
(από το Ο.Ε.Ε.) 

Ιδιαίτερα προσόντα: 

α) Αποδεικνυόμενη τουλάχιστον τριετής προϋπηρεσία 

σε υπεύθυνη διοικητική θέση Δημοσίου Οργανισμού ή 
επιχειρήσεων ΟΤΑ. 

β) Τυχόν Μεταπτυχιακές σπουδές σε θέματα οικονομι¬ 
κού σχεδιασμού ή διοικήσεως επιχειρήσεως ΟΤΑ ή εκτί¬ 
μησης επενδύσεων θα θεωρηθούν πρόσθετο προσόν. 
Συνεκτιμώνται: 
α) Εντοπιότητα 
β) Γνώση ξένης γλώσσας 
β) Προϊστάμενος/η Τεχνικής Υπηρεσίας. 

Προσόντα: 

Α) Πτυχίο ή δίπλωμα τμήματος Μηχανολόγων - Μηχανι¬ 
κών ΑΕΙ της ημεδαπής ή ισότιμο τίλτο αντίστοιχης ειδικό¬ 
τητας σχολών της αλλοδαπής. 

Β) Άδεια ασκήσεως επαγγέλματος Μηχανολόγου - Μη¬ 
χανικού (από το Τ.Ε.Ε.) 

Σε περίπτωση που δεν είναι δυνατή η κάλυψη της θέσε- 
ως από υποψηφίους με τα προσόντα της προηγούμενης 
παραγράφου τότε επιτρέπεται ο διορισμός με: Πτυχίο ή 
δίπλωμα τμημάτων αντιστοίχων σχολών Τεχνολογικής 
Εκπαίδευσης ΤΕΙ ή ΚΑΤΕΕ) ή ισότιμων σχολών της ημε¬ 
δαπής ή αλλοδαπής. 

Ιδιαίτερα προσόντα: 

α) Αποδεικνυόμενη προϋπηρεσία στη διαχείρηση συ¬ 
στημάτων ύδρευσης - αποχέτευσης και αποδεικνυόμενη 
εμπειρία σε κατασκευή και επίβλεψη υδραυλικών έργων, 
β) Τυχόν πρόσθετος τίτλος σπουδών 
Συνεκτιμώνται: 
α) Εντοπιότητα 
β) Γ νώση ξένης γλώσσας 

ΤΜΗΜΑ ΠΕΡΙΒΑΛΛΟΝΤΙΚΗΣ ΑΝΑΠΤΥΞΗΣ ΚΑΙ ΑΣΤΙ¬ 
ΚΟΥ ΠΡΑΣΙΝΟΥ 

Υπεύθυνος Τμήματος Γεωπόνος ή πτυχιούχος τμημά¬ 
των περιβάλλοντος. 

Προσόντα: 

Α)Πτυχίο ή δίπλωμα τμημάτων Ανωτάτων Γεωπονικών 
Σχολών ή τμημάτων περιβάλλοντος ΑΕΙ της ημεδαπής ή ισό¬ 
τιμο τίτλο αντίστοιχης ειδικότητας σχολών της αλλοδαπής. 

Β) Βεβαίωση εγγραφής στα μητρώα του ΓΕΩΤΕΕ για 
τους γεωπόνους 

Σε περίπτωση που δεν είναι δυνατή η κάλυψη της 
θέσης από υποψηφίους με τα προσόντα της προηγούμε¬ 
νης παραγράφου τότε επιτρέπεσαι ο διορισμός με: 

Πτυχίο ή δίπλωμα τμημάτων αντίστοιχων σχολών Τε¬ 
χνολογικών Εκπαιδευτικών Ιδρυμάτων (ΤΕΙ ή ΚΑΤΕΕ) ή 
ισότιμων σχολών της ημεδαπής ή αλλοδαπής. 

Ιδιαίτερα προσόντα: 

α) Αποδεικνυόμενη προϋπηρεσία στη διαχείρηση συ¬ 
στημάτων περιβάλλοντος και αστυκού πρασίνου, β) Τυ¬ 
χόν πρόσθετος τίτλος σπουδών 
Συνεκτιμώνται: 
α) Εντοπιότητα 
β) Γ νώση ξένης γλώσσας 

γ) Προϊστάμενος/η Διοικητικής και Οικονομικής Υπηρε¬ 
σίας 

Προσόντα: 

Α) Πτυχίο ή δίπλωμα ΑΕΙ ή ΤΕΙ της ημεδαπής ή ισότιμο 
τίλτο Σχολών της αλλοδαπής 
Ιδιαίτερα Προσόντα: 

α) Αποδεικνυόμενη προϋπηρεσία σε αντίστοιχη θέση σε 
Δημόσιο ή Ιδιωτικό Φορέα, β) Τυχόν πρόσθετος τίτλος 
σπουδών γ) Γνώσεις χρηματοοικονομικών και Η/Υ απο- 
δεικνυόμενες από αντίστοιχο πτυχίο, δίπλωμα, βεβαίωση 
σπουδών. 


Συνεκτιμώνται: 
α) Εντοπιότητα 
β) Γνώση ξένης γλώσσας 
Β. Κλάδου Τεχνικών. 

Προσόντα: 

Τεχνολόγος Πολιτικός Μηχανικός ή Τεχνολόγος Μηχα¬ 
νολόγος Μηχανικός (ΤΕΙ) της ημεδαπής ή αναγνωρισμέ¬ 
νο ισότιμο τίλτο σπουδών σχολών της αλλοδαπής 
Ιδιαίτερα Προσόντα: 

α) Αποδεικνυόμενη προϋπηρεσία σε ανάλογη θέση σε 
δημόσιο ή Ιδιώτικό Φορέα, β) Τυχόν πρόσθετος τίτλος 
σπουδών 
Συνεκτιμώνται: 
α) Εντοπιότητα 
β) Γνώση ξένης γλώσσας 
Τεχνικοί εν γένει. 

Τεχνίτες Οικοδόμοι: 

Προσόντα; 

Αποδεικνυόμενη πείρα στην ειδικότητα του τεχνίτη οι¬ 
κοδομικών εργασιών 
Ιδιαίτερα προσόντα: 

Αποδεικνυόμενη προϋπηρεσία τριών (3) ετών 
Συνεκτιμώνται: 

Εντοπιότητα 

Σχεδιαστής/ρια 

Προσόντα: 

Απόφοιτος δημόσιας (Σχολές Μαθητείας ΟΑΕΔ, Τεχνι¬ 
κά Λύκεια, ΤΕΣ) ή ιδιωτικής σχολής σχεδιαστών. 
Ιδιαίτερα προσόντα: 

Αποδεικνυόμενη προϋπηρεσία σε ανάλογη θέση ιδιωτι¬ 
κού ή δημόσιου φορέα 
Συνεκτιμώνται: 

Εντοπιότητα 
Υδραυλικοί Τεχνίτες 
Προσόντα: 

Αποδεικνυόμενη πείρα στην ειδικότητα του τεχνίτη 
υδραυλικού. 

Ιδιαίτερα προσόντα: 

Αποδεικνυόμενη προϋπηρεσία τριών (3) ετών 
Συνεκτιμώνται: 

Εντοπιότητα 
Χειριστές Μηχανημάτων 
Προσόντα: 

Α) Απολυτήριο Γενικού, τεχνικού, Επαγγελματικού ή 
Ενιαίου Πολυκλαδικού Λυκείου ή οποιονδήποτε ισότιμο 
τίλτο σπουδών της ημεδαπής ή αλλοδαπής. 

Β) α) Άδεια Μηχανοδηγού Χειριστή Μηχανημάτων 
εκτέλεσης Τεχνικών Έργων τουλάχιστον Β’ Τάξης της 
ομάδας Α’ 

β) Άδεια οδήγησης αυτοκινήτων κατηγορίας Γ’ και άνω 
Ιδιαίτερα Προσόντα: 

Προϋπηρεσία σε ανάλογη θέση 
Συνεκτιμώνται: 

Εντοπιότητα 

Εργάτες: 

Απολυτήριο Δημοτικού σχολείου και ελλείψει υποψη¬ 
φίων με το προσόν αυτό, ανάγνωση και γραφή. 
Συνεκτιμώνται: 

Εντοπιότητα 
Τεχνίτες Ηλεκτρολόγοι: 

Προσόντα: 

Α) Πτυχίο αντίστοιχης ειδικότητας επαγγελματικής 
σχολής (Σχολές Μαθητείας ΟΑΕΔ, Τεχνικά Λύκεια, ΤΕΣ). 

Β) Άδεια άσκησης επαγγέλματος αντίστοιχης κατηγο¬ 
ρίας και ειδικότητας σύμφωνα με τις κείμενες διατάξεις 
Ιδιαίτερα Προσόντα: 

Προϋπηρεσία σε ανάλογη θέση 
Συνεκτιμώνται: 

Εντοπιότητα 
Οδηγοί Οχημάτων: 

Προσόντα: Άδεια ικανότητας οδηγού αντιστοίχου κατη¬ 
γορίας αυτοκινήτου κατά τις κείμενες διατάξεις 
Ιδιαίτερα Προσόντα: 

Αποδεικνυόμενη προϋπηρεσία σε ανάλογη θέση 
Συνεκτιμώνται: 

Εντοπιότητα 

ΚΛΑΔΟΣ ΔΙΟΙΚΗΤΙΚΟ - ΟΙΚΟΝΟΜΙΚΩΝ 
Υδρομετρητές: 

Προσόντα: Απολυτήριο Εξαταξίου Γυμνασίου ή Λυκεί¬ 
ου 

Ιδιαίτερα Προσόντα: 

Αποδεικνυόμενη προϋπηρεσία σε ανάλογη θέση 
Συνεκτιμώνται: 

Εντοπιότητα 

Ταμίες: 

Προσόντα: 

Απολυτήριο ΔΕ 
Ιδιαίτερα Προσόντα: 

Δίπλωμα οικείας σχολής Λογιστών και αποδεικνυόμενη 
επαρκή προϋπηρεσία στον κλάδο. 

Συνεκτιμώνται: 

Εντοπιότητα 
Γ ραμματείς: 

Προσόντα: 

Απόφοιτοι ΔΕ 
Ιδιαίτερα προσόντα: 

Γνώσεις α) Η/Υ β) Αγγλικής (Κάτοχοι τουλάχιστον 
Ι_ο\λ/θγ) 

Συνεκτιμώνται: 

Εντοπιότητα 

Λογιστήριο: 

Προσόντα: 

Απόφοιτος/η τμημάτων οικονομικών σχολών τεχνολογι¬ 
κής εκπαίδευσης (ΤΕΙ) 

Ιδιαίτερα προσόντα: 

Αποδεικνυόμενη προϋπηρεσία σε λογιστήρια ιδιωτικών 
ή κρατικών φορέων. 

Συνεκτιμώνται: 
α) Γνώση ξένης γλώσσας 
β) Εντοπιότητα 
Γ ραφείο Προμηθειών 
Προσόντα: 

Απόφοιτος/η ΔΕ 
Ιδιαίτερα προσόντα: 

Αποδεικνυόμενη προϋπηρεσία σε ανάλογη θέση. 
Συνεκτιμώνται: 

Εντοπιότητα 

Αποθηκάριοι: 

Προσόντα: 

Απολυτήριο Εξαταξίου Γυμνασίου ή Λυκείου 
Ιδιαίτερα προσόντα: 

Αποδεικνυόμενη προϋπηρεσία σε αντίστοιχη θέση απο¬ 
θήκευσης υλικών 
Συνεκτιμώνται: 

Εντοπιότητα 

ΤΜΗΜΑ ΜΗΧΑΝΟΡΓΑΝΩΣΗΣ (Αυτόνομο Τμήμα) 


Χειριστές Η/Υ: 

Προσόντα: 

Απόφοιτοι ΔΕ 
Ιδιαίτερα προσόντα: 

Α) Αποδεικνυόμενη προϋπηρεσία σε ανάλογη θέση. 

Β) Γνώσεις Χρηματοοικονομικών 
Γ) Γνώσεις Η/Υ 
Συνεκτιμώνται: 

Εντοπιότητα 
ΓΕΝΙΚΕΣ ΘΕΣΕΙΣ 
Καθαρίστριες: 

Προσόντα: 

Απολυτήριο Δημοτικού σχολείου και ελλείψει υποψη¬ 
φίων με το προσόν αυτό, ανάγνωση και γραφή. 
Συνεκτιμόνται 
Εντοπιότητα 

Κλητήρες: 

Προσόντα: 

Απόφοιτος/η ΔΕ 
Ιδιαίτερα Προσόντα: 

Προϋπηρεσία σε ανάλογη θέση ιδιωτικού ή κρατικού 
φορέα 

Συνεκτιμώνται 

Εντοπιότητα 

Άρθρο 15ο: 

ΥΠΗΡΕΣΙΑΚΟ ΣΥΜΒΟΥΛΙΟ 

Συνίσταται Υπηρεσιακό Συμβούλιο αποτελούμενο από 
πέντε (5) μέλη με αρμοδιότητα να γνωμοδοτεί σε θέματα 
υπαλληλικής φύσης, (π.χ. προσλήψεις, άδειες άνευ απο¬ 
δοχών κ.λ.π.) 

Στο Υπηρεσιακό Συμβούλιο μετέχουν ο Δ/ντής Υπηρε¬ 
σιών, ο Προϊστάμενος Οικονομικών Διοικητικών Υπηρε¬ 
σιών, ο Πρ/νος Τεχνικών Υπηρεσιών, και δύο εκπρόσωποι 
των εργαζομένων. 

Άρθρο 16ο: 

ΠΡΟΣΛΗΨΕΙΣ ΤΑΚΤΙΚΟΥ ΠΡΟΣΩΠΙΚΟΥ 

1. Η πρόσληψη τακτικού προσωπικού γίνεται εφόσον 
δεν έχει συμπληρωθεί ο αριθμός εργαζομένων κάθε υπη¬ 
ρεσίας της ΔΕΥΑΦ. 

Κάθε προσλαμβανόμενος έχει τουλάχιστον τα προβλε- 
πόμενα από τον παρόντα Κανονισμό, απαραίτητα προσό¬ 
ντα. 

2. Η πλήρωση θέσης με τακτικό προσωπικό αποφασίζε- 
ται από το Δ.Σ. και γίνεται σύμφωνα με την κείμενη νομο¬ 
θεσία (Ν. 2190/94 και τις πρόσθετες διατάξεις αυτής). Η 
πρόταση γίνεται από 3μελής Επιτροπή του Διοικητικού 
Συμβουλίου που ορίζεται με απόφαση του Δ.Σ. Η αξιολό¬ 
γηση γίνεται με βάσει τα συνολικά προσόντα του υποψη¬ 
φίου. 

3. Η πρόταση υποβάλλεται στο Δ.Σ. με έκθεση της Επι¬ 
τροπής. Ο πίνακας των αποτελεσμάτων ισχύει για τις συ¬ 
γκεκριμένες θέσεις εργασίας. Το Δ.Σ. αποφασίζει την 
πρόσληψη στην πρώτη συνεδρίαση αφού του υποβλη¬ 
θούν τα αποτελέσματα με τους σχετικούς πίνακες που 
προβλέπει το άρθρο 18του Ν.2190/94 όπως τροποποιή¬ 
θηκε με το αρθρ.3, Ν.2527/97 

4. Οι επιτυχόντες πρέπει μέσα σε 15 ημέρες απάτην κοι¬ 
νοποίηση σ’ αυτούς της πρόσληψης, να παρουσιαστούν 
για να αναλάβουν εργασία. 

Αν δεν γίνει αυτό, η πρόσληψη ακυρώνεται και προ- 

σλαμβάνεται ο αμέσως επόμενος στον πίνακα αποτελε¬ 
σμάτων. 

5. Κάθε πρόσληψη τακτικού προσωπικού είναι δοκιμα¬ 
στική και ο χρόνος δοκιμασίας είναι ένας (1) χρόνος πραγ¬ 
ματικής εργασίας. Στη διάρκεια αυτού του χρόνου, ο ερ¬ 
γαζόμενος θεωρείται έκτακτο προσωπικό με σύμβαση 
εργασίας διάρκειας ενός (1) χρόνου. 

6. Τον τελευταίο μήνα του χρόνου δοκιμασίας ο Διευθυ¬ 
ντής και ο Προϊστάμενος της Υπηρεσίας του εργαζομέ¬ 
νου υποβάλλουν έκθεση στο Δ.Σ., όπου εκφράζουν γνώ¬ 
μη για τη δυνατότητα του εργαζομένου να ανταποκριθεί 
στα καθήκοντάτου. Η έκθεση αυτή κοινοποιείται και στο 
Σωματείο Εργαζομένων της ΔΕΥΑΦ. Το Δ.Σ., μέσα σε ένα 
(1) μήνα απάτην υποβολή της έκθεσης, αποφασίζει για τη 
συνέχιση της απασχόλησης του εργαζομένου ή την από¬ 
λυσή του. 

Άρθρο 17ο 

ΠΡΟΣΛΗΨΗ ΕΚΤΑΚΤΟΥ ΠΡΟΣΩΠΙΚΟΥ 
Σε εφαρμογή του ΟΕΥ ο Πρόεδρος εξουσιοδοτημένος 
ειδικά από το Δ.Σ. και αφού πάρει γραπτή τη γνώμη του Δι¬ 
ευθυντή και του Προϊσταμένου της αντίστοιχης υπηρε¬ 
σίας, προσλαμβάνει τους εργαζομένους του έκτακτου 
προσωπικού. 

Το έκτακτο προσωπικό για ανάγκες σχεδιασμού, προ¬ 
γραμματισμού, εκπόνησης μελετών, οργάνωσης, προ¬ 
σλαμβάνεται με σύμβαση έργου ή ορισμένου χρόνου. 

Ο χρόνος αυτός ορίζεται από τον Πρόεδρο στα όρια 
εξουσιοδότησής του από το Δ.Σ. 

Το έκτακτο προσωπικό που προορίζεται για την κατα¬ 
σκευή έργων που εκτελούνται με αυτεπιστασία ή για την 
επίβλεψη έργων που εκτελεί εργολάβος ή για πρόσκαι¬ 
ρες ανάγκες της διοίκησης, προσλαμβάνεται με σύμβαση 
ορισμένου χρόνου. 

Ο χρόνος απασχόλησης του εκτάκτου προσωπικού δεν 
μπορεί να ξεπεράσει το χρονικό διάστημα των 8 μηνών 
συνεχούς πραγματικής απασχόλησης. 

Για παραπέρα παράταση του εκτάκτου προσωπικού η 
πρόσληψη ενεργείται από το Δ.Σ. της ΔΕΥΑΦ. 

Άρθρο 18ο 

ΣΥΜΒΑΣΗ ΕΡΓΑΣΙΑΣ - ΜΗΤΡΩΟ ΠΡΟΣΩΠΙΚΟΥ 
Κάθε εργαζόμενος, την ημέρα που παρουσιάζεται για 
ανάληψη εργασίας συνυπογράφει με τον Πρόεδρο του 
Δ.Σ., Σύμβαση Εργασίας. Στη σύμβαση εργασίας ορίζο¬ 
νται: 

α. Η θέση εργασίας του ΟΕΥΠ για την οποία προορίζε¬ 
ται ή το έργο το οποίο αναλάμβανε ή η ειδικότητά του, αν 
αυτή δεν προβλέπεται στον ΟΕΥΠ. 
β. Η διάρκεια της σύμβασης. 

γ. Οι αποδοχές και γενικά η μισθολογική κατάταξή του, 
βάσει του ΟΕΥ. 

δ. Οι τίτλοι σπουδών, πτυχία ειδικότητας, δελτία ικανό¬ 
τητας, άδειες οδηγού ή χειριστή Μ.Ε. και γενικά αποδει¬ 
κτικά απαραίτητων προσόντων, 
ε. Η ημερομηνία υπογραφής, 
στ. Δήλωση αποδοχής του. 
ζ. Λοιπές δεσμεύσεις εκατέρωθεν. 

Για όλο το προσωπικό της ΔΕΥΑΦ τηρείται μητρώο που 
περιέχει τα εξής στοιχεία σε χωριστό φάκελο για κάθε ερ¬ 
γαζόμενο (ατομικός φάκελος): 
α. Αίτηση πρόσληψης, 
β. Απόφαση πρόσληψης. 


γ. Φύλλο Μητρώου, που αναφέρει: 

- όνομα, επώνυμο, ονόματα γονέων, όνομα συζύγου, 
ημερομηνία και τόπο γέννησης, τυχόν ημερομηνίες γά¬ 
μου και γέννησης παιδιών, τυχόν προστατευόμενα μέλη 
της οικογένειας, θέσεις εργασίας τις οποίες κατείχε, υπη¬ 
ρεσιακές μεταβολές κάθε είδους, τα προσόντα που απο¬ 
τελούν κριτήρια πρόσληψης, μεταβολές των αποδοχών 
του εκτός από την υπηρεσιακή ωρίμανση, τις συνολικές 
και καθαρές αποδοχές μετά από κάθε οικονομική μετα¬ 
βολή. 

δ. Σύμβαση εργασίας. 

ε. Πειθαρχικές ποινές, άδειες απουσίας, ηθικές ή έκτα¬ 
κτες υλικές αμοιβές που έχει πάρει από την επιχείρηση. 

στ. Κάθε νόμιμο αποδεικτικό στοιχείο προσόντων, από 
τα απαραίτητα ή τα προεραιτικά που ορίζει ο ΟΕΥ. 
η. Αποδεικτικά για τυχόν προστατευόμενα μέλη. 

ΑΡΘΡΟ 19ο 

ΛΥΣΗ ΣΥΜΒΑΣΕΩΝ ΕΡΓΑΣΙΑΣ 

Το τακτικό προσωπικό απολύεται ύστερα από απόφαση 
του Δ.Σ.: 

α. Όταν επιβληθεί πειθαρχική ποινή απόλυσης 
β. Όταν ασθένεια, νόμιμα βεβαιωμένη από τον αρμόδιο 
ασφαλιστικό φορέα εμποδίζει εντελώς τον εργαζόμενο 
να ανταποκριθεί στα καθήκοντάτου στο εξής. 

γ. Όταν αδικαιολόγητα, ο εργαζόμενος απουσιάζει συ¬ 
νεχώς επί πέντε (5) εργάσιμες ημέρες ή αντο σύνολο των 
εργάσιμων ημερών που απούσιαζε αυθαίρετα μέσα σε 
ένα έτος, ξεπερνά τις 25. 

Αυτοδίκαια, η εργασιακή σύμβαση λύεται χωρίς καμμία 
προειδοποίηση ή καταγγελία από την ημέρα που ο εργα¬ 
ζόμενος έχει συμπληρώσει το νόμιμο όριο ηλικίας και εν¬ 
σήμων για πλήρη σύνταξη και πάντως με την συμπλήρω¬ 
ση του 65ου έτους ηλικίας σε περίπτωση που ο εργαζό¬ 
μενος δεν έχει συπληρώσει τα απαραίτητα ένσημα για 
πλήρη σύνταξη. 

Σε περίπτωση που εργαζόμενος κρίνεται απαραίτητος 
για την υπηρεσία το Δ.Σ. μπορεί να παρατείνει την εργα¬ 
σιακή σύμβαση για ένα χρόνο και πάντως μέχρι τη συ¬ 
μπλήρωση του 65ου έτους και αφού 

(1) ο εργαζόμενος το αποδεχτεί γραπτά και 

(2) Καταβληθούν στον εργαζόμενο οι τυχόν παροχές 
που προβλέπονται στην περίπτωση αυτή για τη λύση της 
σύμβασης εργασίας. 

ΑΡΘΡΟ 20ο 
ΔΙΟΙΚΗΣΗ-ΕΠΟΠΤΕΙΑ 

Η Διοίκηση και Εποπτεία όλων των εργαζομένων ασκεί¬ 
ται συνολικά από τον Διευθυντή, ο οποίος είναι προσωπι¬ 
κά υπεύθυνος έναντιτου Διοικητικού Συμβουλίου της επι¬ 
χείρησης. 

Η διοίκηση των εργαζομένων κατά υπηρεσία της ΔΕΥ- 
ΑΦ ασκείται από τον προϊστάμενο της υπηρεσίας, ο 
οποίος είναι προσωπικά υπεύθυνος, έναντιτου Διευθυ¬ 
ντή. 

Η εποπτεία των εργαζομένων σε κάθε τμήμα ασκείται 
από τον Προϊστάμενο του τμήματος, ο οποίος είναι προ¬ 
σωπικά υπεύθυνος έναντι του προϊσταμένου της υπηρε¬ 
σίας. 

Η εποπτεία των εργαζομένων σε κάθε γραφείο ή συ¬ 
νεργείο ασκείται από τον υπεύθυνο του γραφείου ή τον 
εργοδηγό του συνεργείου, ο οποίος είναι προσωπικά 
υπεύθυνος έναντιτου προϊσταμένου του τμήματος. 

ΑΡΘΡΟ 21ο 

ΑΠΟΔΟΧΕΣ 

Το τακτικό προσωπικό της ΔΕΥΑΦ αμείβεται και εξελίσ¬ 
σεται μισθολογικά με γνώμονα τις διατάξεις του 
Ν. 1505/84, όπως κάθε φορά θα ισχύουν με ανάλογη 
εφαρμογή τους στα δεδομένα της ΔΕΥΑΦ. 

Λαμβάνεται υπ’ όψη η προϋπηρεσία για την κατάταξη 
σε μισθολογικά κλιμάκιο. Το εργατοτεχνικό προσωπικό 
αμοίβεται με τις εκάστοτε Σ.Σ.Ε. των εργαζομένων στους 
ΟΤΑ. 

Τα δώρα Χριστουγέννων, Πάσχα και τα επιδόματα αδεί- 
ας υπολογίζονται επί του συνόλου των μηνιαίων αποδο¬ 
χών. 

Στον Διευθυντή και στους προϊσταμένους των υπηρε¬ 
σιών χορηγείται επίδομα θέσης 15% και επίδομα υπευθυ¬ 
νότητας 15% στο βασικό μισθό. 

Σε όσους ασχολούνται με τη σύνταξη ισολογισμού κατα¬ 
βάλλεται επίδομα ίσο με το μισό (Υζ) ενός μηνιαίου μισθού. 

Ο εργαζόμενος έχει το δικαίωμα να επιλέξει να αμοίβε- 
ται με τις αποδοχές που ενδεχόμενα θα προβλέπει κάθε 
κλαδική σύμβαση της ειδικότητάς του χωρίς να δικαιού¬ 
ται άλλες αποδοχές προβλεπόμενες από τον Ο.Ε.Υ. αρκεί 
να το δηλώσει από το προηγούμενο έτος. 

Με απόφαση του Δ.Σ. μπορεί να χορηγούνται πρόσθε¬ 
τες παροχές στο προσωπικό. 

Κάθε παροχή επιδόματος που έχει δοθεί με απόφαση 
του Δ.Σ. ισχύει. 

ΑΡΘΡΟ 22ο 

1. ΚΑΝΟΝΙΚΕΣ ΑΔΕΙΕΣ 

Δικαίωμα κανονικής άδειας: 

Οι υπάλληλοι που συμπληρώνουν πραγματική υπηρε¬ 
σία ενός έτους στην Επιχείρηση, δικαιούνται για κάθε 
ημερολογιακό έτος, κανονική άδεια απουσίας 20 εργάσι¬ 
μες ημέρες με πλήρεις αποδοχές, με καθεστώς πενθήμε¬ 
ρης εβδομαδιαίας απασχόλησης. 

Η άδεια αυτή προσαυξάνεται κατά μία εργάσιμη ημέρα 
για κάθε έτος υπηρεσίας πέρα των δώδεκα μηνών και μέ¬ 
χρι 22 εργάσιμες ημέρες. 

Ανάπηροι και άτομα μειωμένων ικανοτήτων, εκτός από 
την κανονική άδεια σύμφωνα πάντα με τις διατάξεις της 
εργατικής νομοθεσίας διακιούνται και ειδική άδεια με 
αποδοχές όπως αυτή καθορίστηκε με απόφαση του 
Υπουργού Εργασίας. 

Η άδεια αυτή ορίστηκε σε έξι (6) εργάσιμες ημέρες. 

Εφ’ όσον οι ανάγκες της υπηρεσίας επιτρέπουν, δύνα- 
ται να χορηγείται σε οποιονδήποτε υπάλληλο της Επιχεί¬ 
ρησης κατόπιν αιτήσεώςτου, άδεια απουσίας χωρίς απο¬ 
δοχές, ύστερα από απόφαση του Δ.Σ. της επιχείρησης με 
γνώμη του Υπηρεσιακού Συμβουλίου. 

Σε ειδικές περιπτώσεις όπως η γέννηση παιδιού του 
υπαλλήλου, θανάτου συζύγου ή συγγενούς μέχρι 2ου 
βαθμού εξ αίματος είναι δυνατή η χορήγηση από το αρ¬ 
μόδιο όργανο της επιχείρησης, ειδικής άδειας με αποδο¬ 
χές μέχρι τριών εργάσιμων ημερών. 

Η προβλεπόμενη από τις διατάξεις των εκλογικών νό¬ 
μων άδεια για την άσκηση του εκλογικού δικαιώματος εί¬ 
ναι ξεχωριστή και σε καμμία περίπτωση δεβ συμψηφίζεται 
με την κανονική μετ’ αποδοχών. 

Η άδεια γάμου του υπαλλήλου καθορίζεται σε πέντε (5) 
εργάσιμες ημέρες και είναι με αποδοχές, προσαυξάνεται 
δε ανάλογα, σύμφωνα με τα προβλεπόμενα από τις οικεί¬ 
ες Σ.Σ.Ε. ή Δ.Α. 


2. ΣΥΝΔΙΚΑΛΙΣΤΙΚΗ ΑΔΕΙΑ 

Σ’ αυτούς που κάνουν χρήση συνδικαλιστικών αδειών 
πουπροβλέπονταιαπότο Ν. 1264/1982 χορηγούνται πλή¬ 
ρεις αποδοχές. 

3. ΑΔΕΙΑ ΓΙΑ ΣΠΟΥΔΕΣ 

1. Υπάλληλοι Επιχειρήσεων που είναι μαθητές ή σπου¬ 
δαστές ή φοιτητές εκπαιδευτικών μονάδων οποιουδήπο- 
τε τύπου και οποιοσδήποτε βαθμίδας του Δημοσίου ή 
εποπτευομένων από το Δημόσιο με οποιονδήποτε τρόπο, 
δικαιούνται κάθε χρόνο, πρόσθετη άδεια δέκα τεσσάρων 
(14) ημερών συνεχών ή διακεκομένων (άρθρ. 22 
Ν. 1346/83) με αποδοχές για τη συμμετοχή του στις εξε¬ 
τάσεις. 

Η άδεια χορηγείται για φοίτηση μέχρι 6 χρόνια για την 
απόκτηση του πτυχίου και επί πλέον μέχρι 3 χρόνια για με¬ 
ταπτυχιακές σπουδές. 

2. Οι διατάξεις της παραγράφου αυτής, δεν έχουν 
εφαρμογή σε περιπτώσεις εξετάσεων για την απόκτηση 
δεύτερου πτυχίου της ίδιας εκπαιδευτικής βαθμίδας. 

4. ΑΔΕΙΑ ΓΙΑ ΕΠΙΜΟΡΦΩΣΗ 

1. Σε υπαλλήλους της Επιχείρησης οι οποίοι μετέχουν 
σε διαγωνισμούς, είτε για τη λήψη υποτροφίας είτε για 
την επιλογή τους για φοίτηση σε κύκλους μεταπτυχιακών 
σπουδών, χορηγείται υποχρεωτικά άδεια απουσίας μετά 
πλήρων αποδοχών, και για χρόνο ίσο προς το χρόνο της 
διάρκειας του διαγωνισμού, συμπεριλαμβανομένων των 
τυχόν απαιτούμενων ημερών μεταβάσεως στο τόπο διε¬ 
ξαγωγής του διαγωνισμού και επιστροφής στην έδρα της 
υπηρεσίας στην οποία υπηρετούν. 

2. Η κατά την προηγούμενη παράγραφο άδεια δεν μπο¬ 
ρεί να υπερβεί συνολικά τις 7 εργάσιμες ημέρες και χο¬ 
ρηγείται πέραν της κατά τις διατάξεις του παρόντος χο¬ 
ρηγούμενης κανονικής άδειας. 

5. ΑΔΕΙΑ ΚΥΗΣΕΩΣ ΚΑΙ ΛΟΧΕΙΑΣ 

1. Η συνολική διάρκεια της άδειας τοκετού ορίζεται 
στους τέσσερεις (4) μήνες συνολικά, από τους οποίους οι 
δύο (2) χορηγούνται υποχρεωτικά πριν από την πιθανή 
ημερομηνία του τοκετού και οι υπόλοιποι δύο (2) μετά 
τυον τοκετό. 

2. Σε περίπτωση που ο τοκετός είναι πρόωρος, η συνο¬ 
λική άδεια κυήσεως και λοχείας, δεν μπορεί να είναι μι¬ 
κρότερη των 4 μηνών. 

6. ΑΝΑΡΡΩΤΙΚΕΣ ΑΔΕΙΕΣ - ΠΡΟΣΤΑΣΙΑΣ ΚΑΙ ΔΙΕΥΚΟ¬ 
ΛΥΝΣΗΣ ΤΩΝ ΕΡΓΑΖΟΜΕΝΩΝ ΜΕ ΟΙΚΟΓΕΝΕΙΑΚΕΣ 
ΥΠΟΧΡΕΩΣΕΙΣ 

1. Αναρρωπκές άδειες - Ασθένειες 

Τα της αποχής των υπαλλήλων από την εργασία τους 
λόγω ασθένειας, ρυθμίζονται από τις διατάξεις της εργα¬ 
τικής νομοθεσίας και της οικείες συλλογικές συμβάσεις. 

2. Προστασία και διευκόλυνση των εργαζομένων με οι¬ 
κογενειακές υποχρεώσεις 

Για την διευκόλυνση των εργαζομένων με οικογενεια¬ 
κές υποχρεώσεις ισχύουντα διαλαμβανόμενα στις διατά- 
ξειςτου Νόμου 1483/1984 (ΦΕΚ 153 Α) 

3. Εκπαιδευτικές άδειες 

α. Στους τακτικούς (μόνιμους) υπαλλήλους της επιχεί¬ 
ρησης είναι δυνατή με απόφαση του Δ.Σ. η χορήγηση 
άδειας, με ή χωρίς αποδοχές για επιμόρφωση στο εξωτε¬ 
ρικό ή εσωτερικό. Η διάρκεια της εκπαιδευτικής άδειας 
δεν μπορεί να είναι μικρότερη από την κανονική διάρκεια 
των σπουδών. 

β. Γιατηνχορήγηση εκπαιδευτικής άδειας με αποδοχές 
στο εξωτερικό καθώς και για τις αποζημιώσεις, οδοιπορι- 

κά και άλλα έξοδα αποφασίζει το Δ.Σ. της Επιχείρησης. 

γ. Εκπαιδευτική άδεια χωρίς αποδοχές χορηγείται μόνο 
αν ο υπάλληλος αναλαμβάνει τα πάσης φύσεως έξοδα με¬ 
τεκπαίδευσής του. 

δ. Μετά τη λήξη της εκπαιδευτικής άδειας με αποδοχές 
ο υπάλληλος υποχρεούται να να παραμείνει στην Επιχεί¬ 
ρηση για χρόνο ίσο προς το τριπλάσιο του χρόνου της εκ¬ 
παιδευτικής άδειας, διαφορετικά υποχρεούται να κατα¬ 
βάλει στην Επιχείρηση με το νόμιμο τόκο από την είσπρα¬ 
ξη των χρημάτων, όσα πληρώθηκαν κατά τη διάρκεια της 
εκπαιδευτικής του άδειας. 

ε. Μετά τη λήξη της εκπαιδευτικής άδειας χωρίς απο¬ 
δοχές, ο υπάλληλος υποχρεούται να παραμείνει στην Επι¬ 
χείρηση για χρόνο ίσο με το χρόνο της εκπαιδευτικής 
άδειας, διαφορετικά να καταβάλει αποζημίωση ίση προς 
τις αποδοχές του μισού χρόνου κατά τον οποίο ο υπάλ¬ 
ληλος είχε υποχρέωση να παραμείνει. 

ΑΡΘΡΟ 23ο: 

ΥΠΟΧΡΕΩΣΕΙΣ - ΚΑΘΗΚΟΝΤΑ ΠΡΟΣΩΠΙΚΟΥ 

Είναι υποχρέωση της Διεύθυνσης να αναθέτει μέσω 
των προϊσταμένων των υπηρεσιών, συγκεκριμένη δου¬ 
λειά στα τμήματα, των υπευθύνων τμημάτων να την εξει- 
δικεύσουνανά γραφείο και συνεργείο και των υπευθύνων 
γραφείων και εργοδηγών, η εργασία να εξειδικεύεται για 
κάθε εργαζόμενο στο μέτρο των δυνατοτήτων του (αφού 
εξασφαλιστούν τα απαραίτητα εργαλεία και υλικά), ώστε 
να μην μένει χωρίς απασχόληση στη διάρκεια του ωραρί¬ 
ου εργασίας. 

Κάθε εργαζόμενος στη ΔΕΥΑΦ έχει υποχρέωση και κα¬ 
θήκον να εκτελεί την εργασία που του ανατίθεται στην κά¬ 
θε θέση που τοποθετείται με επιμέλεια και ευσυνειδησία, 
ώστε η ΔΕΥΑΦ να προσφέρει στους δημότες υψηλής ποι¬ 
ότητας υπηρεσίες σαν δημοτική κοινωφελής επιχείρηση 
που είναι. 

Είναι υποχρέωση κάθε εργαζομένου, να τηρεί τον ΟΕΥ. 
Οι παραβάσεις των διατάξεων του ΟΕΥ αποτελούν τα πει¬ 
θαρχικά παραπτώματα. Πειθαρχικές κυρώσεις επιβάλλο¬ 
νται σε εργαζόμενο, μόνο για πειθαρχικά παραπτώματα. 

Οι πειθαρχικές κυρώσεις επιβάλλονται σύμφωνα με τη 
διαδικασία που περιγράφεται παρακάτω, εφόσον στον 
εργαζόμενο καταλογισθεί πρόθεση ή αμέλεια. 

ΑΡΘΡΟ 24ο 

ΠΕΙΘΑΡΧΙΚΕΣ ΠΑΡΑΒΑΣΕΙΣ 

1. Κάθε παράβαση υπηρεσιακού καθήκοντος, οφειλό- 
μενη σε πρόθεση ή αμέλεια του εργαζόμενου, αποτελεί 
πειθαρχικό παράπτωμα. 

2. Το υπηρεσιακό καθήκον προσδιορίζεται με βάση τις 
υποχρεώσεις που απορρέουν από τη σύμβαση (ΟΕΥ), τις 
οδηγίες και διαταγές των ιεραρχικά προϊσταμένων καθώς 
και από τη φύση της υπηρεσίας κάθε ειδικότητας και θέ¬ 
σης όπως το περιεχόμενό της καθορίζεται από τους κα¬ 
νόνες επιστήμης και τέχνης από τους κανόνες της κοινής 
πείρας, από τις συνήθειες που έχουν παγιωθεί στη ΔΕΥ- 
ΑΦ και τους κανόνες της καλής πίστης και του κοινωνικού 
σκοπού που εξυπηρετεί η ΔΕΥΑΦ. 

3. Ενδεικτικά πειθαρχικά παραπτώματα είναι: 

α) Η αναξιοπρεπής και ανάρμοστη συμπεριφορά και 
διαγωγή κατά την εκτέλεση της υπηρεσίας. 

β) Η συμμετοχή των εργαζομένων στην ΔΕΥΑΦ σε δρα¬ 
στηριότητες που αντίκεινται στα συμφέροντα της επιχεί¬ 
ρησης. 

γ) Η μη έγκαιρη προσέλευση και η πρόωρη αποχώρη¬ 
ση από την εργασία. 


δ) Η αδιαφορία, η αμέλεια και η ατελής εκτέλεση της 
υπηρεσίας που έχει ανατεθεί στον εργαζόμενο. 

ε) Η αδικαιολόγητη αποχή ή άρνηση εκτέλεσης της 
υπηρεσίας που έχει ανατεθεί στον εργαζόμενο. 

στ) Η φθορά από κακή χρήση ή η απώλεια πραγμάτων 
(υλικών - εργαλείων) της επιχείρησης, καθώς και η μη 
έγκαιρη αναφορά στους προϊσταμένους των φθορών σε 
μηχανήματα και εργαλεία ή της απώλειας πραγμάτων 
από τους εργαζομένους που τα χρησιμοποιούν για την 
εκτέλεση της υπηρεσίας που τους έχει ανατεθεί και από 
κάθε άλλο εργαζόμενο στη ΔΕΥΑΦ που έλαβε γνώση των 
φθορών ή της απώλειας με οποιοδήποτε τρόπο. 

ζ) Η αποσιώπηση πειθαρχικών παραπτωμάτων των υφι¬ 
σταμένων από τους προϊσταμένους. 

η) Η παράλειψη άσκησης του επιβεβλημένου υπηρε¬ 
σιακού ελέγχου. 

θ) Η χρήση ή ιδιοποίηση περιουσιακών στοιχείων της 
ΔΕΥΑΦ που είναι εμπιστευμένα στον εργαζόμενο για τη 
διεκπεραίωση της εργασίας που του ανατίθεται ή με την 
ευκαιρία που εργάζεται στη ΔΕΥΑΦ άσχετα αν κινήθηκε ή 
όχι ποινική δίωξη. 

ι) Κάθε παράβαση του ΟΕΥ αποτελεί πειθαρχικό πα¬ 
ράπτωμα. Τα ανωτέρω ισχύουν εφόσον δεν αντίκεινται 
στις διατάξεις της Εργατικής Νομοθεσίας. 

ΑΡΘΡΟ 25ο 

ΠΕΙΘΑΡΧΙΚΕΣ ΚΥΡΩΣΕΙΣ 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Πειθαρχικές ποινές είναι: 
α. Προφορική παρατήρηση, 
β. Έγγραφη επίπληξη. 

γ. Πρόστιμο παρακράτησης μέχρι και του 1/5 των μηνι¬ 
αίων αποδοχών. 

δ. Προσωρινή παύση από 15 ημέρες μέχρι και τρεις μή¬ 
νες χωρίς αποδοχές. 

ε. Οριστική απόλυση με μονομερή καταγγελία της ερ¬ 
γασιακής σύμβασης. 

3. α) Οι πειθαρχικές ποινές επιβάλλονται ανάλογα με τη 
βαρύτητα του παραπτώματος και τις περιστάσεις που 
οδηγούν σ’ αυτό. 

β) Η υποτροπή αποτελεί επιβαρυντική περίπτωση, 
γ) Για κάθε παράπτωμα επιβάλλεται μια ποινή. 

4. Σε περίπτωση συρροής παραπτωμάτων επιβάλλεται 
η ποινή που αντιστοιχεί στο μεγαλύτερο παράπτωμα. 

5. Οι προβλεπόμενες σ’ αυτό το άρθρο πειθαρχικές ποι¬ 
νές επιβάλλονται: 

α) Από τον Διευθυντή οι ποινές της παραγράφου 2α, β. 
β) Από τον Πρόεδρο του Δ.Σ. η ποινή της παραγράφου 2γ. 
γ) Από το Δ.Σ. οι ποινές της παραγράφου 2δ, ε. 

Όσον αφορά το θέμα των ποινών πρέπει να ληφθούν 
υπόψη τα παρακάτω: 

α) Οι ποινές που επιβάλλονται από το Διευθυντή και τον 
Πρόεδρο του Δ.Σ. ανακοινώνονται στο Δ.Σ. που αυτεπάγ- 
γελτα μπορεί να τις μειώσει ή να τις εξαφανίσει. 

β) Ο εργαζόμενος που τιμωρήθηκε με μία από τις ποι¬ 
νές των παραγράφων 2α, β, γ μπορεί να ζητήσει με αίτη¬ 
σή του την άρση της ποινής από το Δ.Σ. μέσα σε 10 ημέ¬ 
ρες από τη γνώση της επιβολής της ποινής. 

γ) Η επιβολή μικρότερης ποινής από τον Διευθυντή ή 
τον Πρόεδρο του Δ.Σ. δεν εμποδίζει το Δ.Σ. να επιβάλλει 
μεγαλύτερη ποινή αν κρίνει αυτεπάγγελτα ότι το παρά¬ 
πτωμα είναι βαρύτερο, παρά το γεγονός ότι επιλαμβάνε¬ 
ται ύστερα από αίτηση άρσης της ποινής. 

6. Πριν την επιβολή της ποινής ο υπαίτιος καλείται σε 
έγγραφη απολογία που πρέπει να δοθεί μέσα σε δύο ημέ¬ 
ρες. Αν περάσουν οι δύο ημέρες και δεν απολογηθεί επι¬ 
βάλλεται η ποινή χωρίς απολογία. 

7. α) Το σύνολο των προστίμων που επιβάλλονται σε ένα 
έτος μπορεί να είναι μεγαλύτερο από τις αποδοχές ενός 
μήνα. 

β) Ο εργαζόμενος που θα τιμωρηθεί πέντε φορές μέσα 
σε ένα έτος με ποινή προστίμου ή προσωρινής παύσης ή 
και τα δύο είδη ποινής απολύεται οριστικά από την υπη¬ 
ρεσία. 

8. Οι παραβάσεις του Διευθυντή τιμωρούνται με από¬ 
φαση του Διοικητικού Συμβουλίου. 

9. Όταν ο εργαζόμενος έχει τη γνώμη ότι η εντολή που 
του δόθηκε από τον άμεσο προϊστάμενό του είναι αντίθε¬ 
τη με τον ΟΕΥ και το συμφέρον της Επιχείρησης, οφείλει, 
πριν την εκτελέσει, να κάνει γνωστές τις επιφυλάξεις του 
στο Διευθυντή, εφόσον η γνωστοποίηση αυτή δεν συνε¬ 
πάγεται καθυστέρηση που οδηγεί σε ματαίωση πραγμα¬ 
τοποίησης της εντολής και σε ζημία της επιχείρησης. Αν 
ύστερα από τη γρήγορη γνωστοποίηση της επιφύλαξης, 
ο Διευθυντής συμφωνήσει με την εντολή του προϊσταμέ¬ 
νου, ο εργαζόμενος πρέπει να εκτελέσει την εντολή και 
μπορεί να υποβάλλει γραπτή αναφορά στο Διοικητικό 
Συμβούλιο. 

10. Σε περίπτωση αδικαιολόγητης απουσίας, εκτός από 
την πειθαρχική ποινή παρακρατούνται και οι αντίστοιχες 
στο χρόνο αδικαιολόγητης απουσίας αποδοχές. 

11. α) Όταν πρόκειται για παράπτωμα που συνεπάγεται 
την επιβολή των ποινών της παραγράφου 2δ, ε, ο Διευθυ¬ 
ντής ή ο Πρόεδρος του Διοικητικού Συμβουλίου μπορούν 
να απομακρύνουν προσωρινά τον εργαζόμενο από την 
υπηρεσία με γραπτή διαταγή, που περιέχει συγχρόνως 
και πρόσκληση σε γραπτή απολογία. 

β) Η απόφαση για παράπτωμα που συνεπάγεται επιβο¬ 
λή ποινής προσωρινής παύσης ή οριστικής απόλυσης, 
πρέπει να εκδοθεί και να γίνει γνωστή στον ενδιαφερόμε¬ 
νο το πολύ μέσα σε είκοσι μέρες από την προσωρινή απο¬ 
μάκρυνσή του. Η μέρα της προσωρινής απομάκρυνσης 
υπολογίζεται σαν η μέρα έναρξης της ποινής που θα επι¬ 
βληθεί με την απόφαση. Αν η απόφαση δεν εκδοθεί μέσα 
σε είκοσι μέρες από την προσωρινή απομάκρυνση τότε 
σαν ημέρα έναρξης της τυχόν ποινής προσωρινής παύ¬ 
σης ή οριστικής απόλυσης θα θεωρηθεί η εικοστή ημέρα 
πριν από την έκδοση και γνωστοποίηση της απόφασης 
στον ενδιαφερόμενο, που δικαιούται τις αποδοχές του 
για το χρονικό διάστημα από την ημέρα της προσωρινής 
απομάκρυνσης μέχρι την ημέρα που θεωρείται ημέρα 
έναρξης της ποινής του. 

γ) Αν δεν επακολουθήσει επιβολή ποινής προσωρινής 
παύσης ή οριστικής απόλυσης, ο εργαζόμενος που απο¬ 
μακρύνθηκε προσωρινά, δικαιούται τις αποδοχές του για 
τις ημέρες απομάκρυνσης ή τη διαφορά ύστερα από την 
αφαίρεση του προστίμου στο οποίο ενδεχόμενα θα πε¬ 
ριοριστεί η τιμωρία του. 

12. α) Τα πειθαρχικά παραπτώματα παραγράφονται αν 
περάσει ένα έτος από την ημέρα διάπραξης, εφόσον συγ¬ 
χρόνως έγιναν γνωστά στα όργανα που ασκούν την πει¬ 
θαρχική δίωξη. Αλλιώς, μετά από ένα έτος από την ημέρα 
που έλαβαν γνώση τα όργανα αυτά (Διευθυντής - Πρόε¬ 
δρος Δ.Σ.) 

β) Η παραγραφή προγενεστέρου πειθαρχικού παρα¬ 
πτώματος αναστέλλεται για όσο χρόνο διαρκεί η πειθαρ¬ 


χική διαδικασία, που κινήθηκε για μεταγενέστερο παρά¬ 
πτωμα που διαπράχθηκε με σκοπό τη συγκάληψή του. 

γ) Πειθαρχικό παράπτωμα που έχει παραγραφεί και 
διαπιστώνεται τυχαία στη διερεύνηση άλλου παραπτώ¬ 
ματος, λαμβάνεται υπόψη σαν επιβαρυντική περίπτωση 
στο μέγεθος της ποινής που τυχόν θα επιβληθεί. 

δ) Ο χρόνος παραγραφής πειθαρχικού παραπτώματος 
που αποτελεί συγχρόνως και ποινικό αδίκημα αρχίζει με¬ 
τά το πέρας του χρόνου παραγραφής του ποινικού αδι¬ 
κήματος. 

ε) Όταν ασκηθεί πειθαρχική δίωξη με κλήση σε απολο¬ 
γία, το παράπτωμα παραγράφεται αν μέσα σε ένα έτος 
από την κλήση σε απολογία δεν εκδοθεί απόφαση του αρ¬ 
μοδίου πειθαρχικού οργάνου. 

στ) Το Δ.Σ. μπορεί να συγκροτεί εξεταστική επιτροπή, 
για κάθε περίπτωση σοβαρού πειθαρχικού παραπτώμα¬ 
τος, που θα ερευνά όλες τις εκδοχές και τις πτυχές κατά 
την κρίση της. Η εξεταστική επιτροπή συγκροτείται από 
μέλη του Δ.Σ. και από υπηρεσιακούς παράγοντες και 
οπωσδήποτε συμμετέχει σ’ αυτήν ο εκπρόσωπος των ερ¬ 
γαζομένων στο Δ.Σ. Η εξεταστική επιτροπή προβαίνει σε 
κάθε έρευνα, εξέταση, αυτοψία, λήψη απολογίας και γε¬ 
νικά σε κάθε ενέργεια που κρίνει απαραίτητη για τη διε- 
ρεύνηση του πειθαρχικού παραπτώματος. 

Μετά το πέρας των ενεργειών της υποβάλλει πόρισμα 
στο Δ.Σ. Το Δ.Σ. αξιολογεί και κρίνει ελεύθερα το πόρισμα 
μαζί με τα υπόλοιπα στοιχεία, για την έκδοση της απόφα¬ 
σής του, χωρίς να δεσμεύεται από αυτό. 

13. α) Η κίνηση της πειθαρχικής δίωξης και η επιβολή 
πειθαρχικής ποινής καθώς και της ποινής της οριστικής 
απόλυσης είναι ανεξάρτητη από την κίνηση της ποινικής 
δίωξης, ακόμα και σε περιπτώσεις που ο νόμος προαπαι¬ 
τεί την υποβολή μήνυσης ή έγκλισης. 

β) Η τυχόν κίνηση της ποινικής δίωξης δεν αναστέλλει 
την πειθαρχική διαδικασία. Το Διοικητικό Συμβούλιο με 
απόφασή του, που ελεύθερα μπορεί να ανακαλέσει, ανα¬ 
στέλλει την πειθαρχική διαδικασία για εξαιρετικούς λό¬ 
γους, μέχρι την τελεσίδικη απόφαση του πειθαρχικού πα¬ 
ραπτώματος για όσο χρόνο διαρκεί η εκκρεμοδικία. 

γ) Πραγματικά γεγονότα που βεβαιώθηκαν στην ποινική 
δίκη λαμβάνονται υπόψη και αξιολογούνται ελεύθερα 
από τα πειθαρχικά όργανα. 

δ) Η έκδοση αμετάκλητης καταδικαστικής απόφασης 
ποινικού δικαστηρίου, επιτρέπει την επανάληψη της πει¬ 
θαρχικής διαδικασίας αν πειθαρχικά είχε κριθεί ότι δεν 
έπρεπε να απολυθεί οριστικά ο εργαζόμενος και στην ποι¬ 
νική δίκη βεβαιώθηκαν περιστατικά που δεν είχαν υπόψη 
τα πειθαρχικά όργανα και είναι τόσο σοβαρά ώστε δικαι¬ 
ολογούν την οριστική απόλυση. 

ε) Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει δικαίωμα στον εργαζόμενο που τι¬ 
μωρήθηκε με ποινή οριστικής απόλυσης, να ζητήσει με αί¬ 
τησή του προς το Διοικητικό Συμβούλιο την επανάληψη 
της πειθαρχικής διαδικασίας. Το Διοικητικό Συμβούλιο, 
χωρίς να δεσμεύεται από τη δικαστική απόφαση, κρίνει 
ελεύθερα το αίτημα και απορρίπτει ή δέχεται την αίτηση 
και αποφασίζει και για την ουσία. 

Αν στο Δικαστήριο αποδείχτηκε ότι δεν ετέλεσε την 
πράξη για την οποία κατηγορήθηκε, το Δ.Σ. τον επανα¬ 
προσλαμβάνει. Σε περίπτωση που η εν λόγω απόλυση δεν 
έχει ακυρωθεί αμετάκλητα από το αρμόδιο δικαστήριο 
των εργατικών διαφορών, η επαναπρόσληψη δεν δίνει 

στον εργαζόμενο το δικαίωμα να ζητήσει αποδοχές υπε¬ 
ρημερίας. 

Το ενδιάμεσο διάστημα που μεσολάβησε από την από¬ 
λυσή του μέχρι την επαναπρόσληψή του δεν θεωρείται 
σαν χρόνος πραγματικής υπηρεσίας για την οικονομική 
προαγωγή και την εφάπαξ αποζημίωση του άρθρου 18 
παρ. γ. του ΟΕΥ. 

στ) Το δικαίωμα επανάληψης της πειθαρχικής διαδικα¬ 
σίας αποκλείεται αν περάσει ένα έτος από την έκδοση της 
αμετάκλητης απόφασης του ποινικού δικαστηρίου. 

Τα ανωτέρω ισχύουν εφόσον δεν αντίκεινται στις διατά¬ 
ξεις της Εργατικής Νομοθεσίας. 

ΑΡΘΡΟ 26ο 

ΣΥΜΜΕΤΟΧΗ ΤΩΝ ΕΡΓΑΖΟΜΕΝΩΝ ΣΤΟ Δ.Σ. ΤΗΣ 

ΔΕΥΑΦ. 

Στο Δ.Σ. της ΔΕΥΑΦ σύμφωνα με το Π.Δ. 155/85, συμ¬ 
μετέχει σαν μέλος και ένας εκπρόσωπος των εργαζομέ¬ 
νων αιρετός και ανακλητός από τη Γ ενική Συνέλευση του 
Σωματείου των εργαζομένων στη ΔΕΥΑΦ στην περίπτωση 
που αυτή απασχολεί περισσότερους από 20 (είκοσι) ερ¬ 
γαζομένους. 

ΑΡΘΡΟ 27ο 

ΜΕΤΑΤΑΞΗ 

Μεταβολή του κλάδου ή της κατηγορίας ή της ειδικότη¬ 
τας που ανήκει ο μισθωτός (μετάταξη) γίνεται από το Δ.Σ. 
της Επιχείρησης ύστερα από αίτηση του ενδιαφερομέ¬ 
νου, εφόσον υπάρχει κενή θέση και ο μεταταγόμενος έχει 
τα προσόντα για την κάλυψη της θέσης στην οποία μετα¬ 
τάσσεται. 

Ο μεταταγόμενος κατατάσσεται στο αντίστοιχο μισθο- 
λογικό κλιμάκιο του κλάδου, της κατηγορίας και της ειδι¬ 
κότητας που μετατάσσεται. 

ΑΡΘΡΟ 28ο 

ΜΕΤΑΚΙΝΗΣΗ 

Η μετακίνηση του προσωπικού από τη μια υπηρεσία 
στην άλλη, επιτρέπεται αν την επιβάλλουν ειδικές ανά¬ 
γκες της υπηρεσίας. 

Η μετακίνηση γίνεται με απόφαση του Διευθυντή. 

ΑΡΘΡΟ 29ο 

ΕΠΙΔΟΣΗ ΕΓΓΡΑΦΩΝ ΣΤΟ ΠΡΟΣΩΠΙΚΟ 

Έγγραφο της Επιχείρησης που απευθύνεται σε οποιον- 
δήποτε εργαζόμενο, με περιεχόμενο που έχει σχέση με 
την εργασία και την υπηρεσιακή του κατάσταση, θεωρεί¬ 
ται ότι επιδόθηκε νόμιμα μετά την παρέλευση 5 ημερών 
από την τοιχοκόλληση του εγγράφου στο χώρο εργασίας 
του εργαζομένου που αφορά. 

Η ημέρα τοιχοκόλλησης βεβαιώνεται από τον αρμόδιο 
προϊστάμενο Υπηρεσίας του Γ ραφείου ή Τμήματος. 

ΑΡΘΡΟ 30ο 

ΖΗΜΙΕΣ - ΚΑΛΥΨΗ ΥΠΕΥΘΥΝΩΝ 

Κάθε ζημιά που προκαλείται στην επιχείρηση από αμέ¬ 
λεια των εργαζομένων ή κακή εκτέλεση της ανατιθέμενης 
υπηρεσίας, μπορεί να καταλογιστεί ολόκληρη ή μέρος 
στον υπεύθυνο με απόφαση του Δ.Σ. 

Σε περίπτωση ατυχήματος με απόφαση του Δ.Σ. μπορεί 
να καλυφθεί μέρος ή το σύνολο των δικαστικών εξόδων 
και εν γένει δαπανών του υπεύθυνου της ΔΕΥΑΦ που θα 
παγγελθεί σε βάρος του ποινική κατηγορία, αν το ατύχη¬ 


μα οφείλεται σε ανωτέρα βία ή σε συγγνωστή αμέλεια 
άσχετα από την τελική κρίση του Δικαστηρίου. 

Ειδικότερα με απόφαση του Δ.Σ. θα υπάρχει κάλυψη 
των επιβλεπόντων τεχνικών της υπηρεσίας από εργατικά 
ατυχήματα που θα συμβούν σε έργα που εκτελούνται, 
υπό τις προϋποθέσεις της προηγούμενης παραγράφου. 

Η λήψη θα αφορά το ηθικό μέρος καθώς και το οικονο¬ 
μικό (έξοδα δικαστηρίου, δικηγόρου, κ.λ.π.) 

ΑΡΘΡΟ 31ο 

ΚΟΙΝΩΝΙΚΗ ΠΡΟΝΟΙΑ 

Στο τακτικό προσωπικό μπορεί να χορηγηθεί κατά την 
κρίση του Δ.Σ. ύστερα από αίτηση του ενδιαφερομένου, 
προκαταβολή που δεν θα ξεπερνάει το ποσό αποδοχών 
τριών (3) μηνών. 

Οι παραπάνω προκαταβολές επιστρέφονται στην ΔΕΥ- 
ΑΦ άτοκες σε ίσες μηνιαίες δόσεις το πολύ σε δύο χρόνια 
από την χορήγησή τους και κρατούνται από αποδοχές κά¬ 
θε μήνα. 

Για την ασφάλεια της παραπάνω προκαταβολής, ο ερ¬ 
γατοϋπάλληλος εκχωρεί στη ΔΕΥΑΦ από το εφάπαξ βοή¬ 
θημα που παίρνει, όταν φύγει από την υπηρεσία, ποσό ίσο 
με την προκαταβολή που πήρε. 

Αν για οποιαδήποτε αιτία λυθεί η υπαλληλική σχέση, το 
υπόλοιπο της προκαταβολής που οφείλει ο εργατοϋπάλ¬ 
ληλος πρέπει να επιστραφεί αμέσως. 

Σε περίπτωση που ο οφειλέτης εργατοϋπάλληλος δι¬ 
καιούται οποιαδήποτε χρηματική παροχή από τη ΔΕΥΑΦ 
αυτή συμψηφίζεται στην οφειλή της προκαταβολής. 

Ο εργαζόμενος δικαιούται μισθό από την ημέρα πραγ¬ 
ματικής ανάληψης υπηρεσίας. 

Με αποφάσεις του Δ.Σ., είναι δυνατό να καθορίζονται οι 
παροχές των εργαζομένων σε είδος. 

Γ ιαεξαιρετικέςπράξειςπερίτηνεκτέλεσητης υπηρεσίας 
και για εξαιρετική απόδοση δύναται με απόφαση του Δ.Σ. 
να απονέμονται στο προσωπικό ηθικές αμοιβές ως εξής: 

α) Ευαρέσκεια 

β) Γραπτός έπαινος ανακοινούμενος και στο υπόλοιπο 
προσωπικό 

ΑΡΘΡΟ 32ο 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οι πτυχιούχοι ΑΤ - στελέχη και όλο το προσωπικό της 
ΔΕΥΑΦ μετά την έγκριση του Κανονισμού αυτού, τοποθε¬ 
τούνται στις θέσεις που προβλέπονται με απόφαση του Δ.Σ. 

2. α). Οι εργαζόμενοι στην ΔΕΥΑΦ σαν έκτακτο προσω¬ 
πικό κατά το χρόνο έγκρισης του κανονισμού αυτού, 
εντάσσονται αυτοδίκαια στο τακτικό προσωπικό, ανάλο¬ 
γα με τα τυπικά και ουσιαστικά προσόντα του καθένα, εφ’ 
όσον δεν κριθούν ακατάλληλοι με αιτιολογημένη απόφα¬ 
ση του Δ.Σ. που πρέπει να εκδοθεί το πολύ σε ένα μήνα 
από την έγκριση του ΟΕΥ αυτού. Ο χρόνος που απασχο¬ 
λήθηκαν σαν έκτακτοι υπολογίζεται για τη συμπλήρωση 
του χρόνου δοκιμασίας του αρθρ.ΐδπαρ. 6 του ΟΕΥ. 

β). Αν μέσα σε ένα μήνα από την έγκριση του ΟΕΥ δεν 
εκδοθεί καμμία απόφαση του Δ.Σ. για ακαταλληλότητα 
εργαζομένου σαν εκτάκτου. Όλο το έκτακτο προσωπικό 
εντάσσεται στο τακτικό, αυτοδίκαια. 

3. Σε περίπτωση μείωσης του αριθμού των οργανικών 
θέσεων, το τακτικό προσωπικό που θα περισσεύει δεν 
απολύεται, αλλά παραμένει σαν υπεράριθμο και τοποθε¬ 
τείται ανάλογα με την ειδικότητα και τα προσόντα, μέχρι 
την συνταξιοδότησή του. 

4. Κάθε μεταβολή οτη νομική μορφή της ΔΕΥΑΦ στο 
μέλλον, δεν μπορεί να έχει καμμία δυσμενή συνέπεια, οι¬ 
κονομική ή διοικητική στο προσωπικό, που διορίσθηκε και 
υπηρετεί με βάση τον ΟΕΥ. 

ΑΡΘΡΟ 33ο 

1.0 Οργανισμός αυτός θα αρχίσει να ισχύει αμέσως με¬ 
τά την έγκρισή του από τα αρμόδια όργανα. 

2. Μετά την έγκριση του Οργανισμού πρέπει να χορη¬ 
γηθεί με απόδειξη παραλαβής ένα αντίγραφό του, σε κά¬ 
θε εργαζόμενο. 

Αντίγραφο πρέπει να χορηγείται με απόδειξη παραλα¬ 
βής και σε κάθε νεοπροσλαβανόμενο εργαζόμενο στο τα¬ 
κτικό προσωπικό. 

3. Η υπογραφή της απόδειξης παραλαβής του αντιγρά¬ 
φου του Οργανισμού έχει την αδιαμφισβήτητη έννοια ότι 
ο εργαζόμενος έλαβε πλήρη γνώση του και τον αποδέχε¬ 
ται σαν εργασιακή σύμβαση. 


ΑΡΘΡΟ 34ο 

1. Ο οργανισμός μπορεί να τροποποιείται με την κάθε 
φορά προβλεπόμενη νόμιμη διαδικασία. 

2. Ο οργανισμός αυτός μετά την έγκρισή του και την 
έναρξη ισχύος του καταργεί κάθε προηγούμενο. 

Ο οργανισμός αυτός ισχύει από της εγκρίσεως του. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού της Δημοτικής 
επιχείρησης Ύδρευσης Αποχέτευσης Φιλιππιάδας (ΔΕΥ- 
ΑΦ) ποσού 26.667.716 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πρέβεζα, 24 Ιανουάριου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




